Van Lam Ah - A VEL IN KHAMH KAN SI\nSERMON TAWI CHEUKHAT: 2015\nVANRAM KAN KALNAK LAMAH!\nBible: II Korin 5:1\nKannih kan umnak thlam, vawlei cung kan pum hi, ṭheh a si tikah, vancung ah khin kan umnak ding caah Pathian nih inn a kan pek lai ti kha kan hngalh — cu inn cu amah Pathian nih a sakmi inn, zungzal hmun dingmi inn cu a si.\nAlbany Chin Christian Church ah mino cawnpiak dingin an ka sawm ve caah zarhkhat chung cawnpiaknak kan ngei. An Pastor, Danny Bawi nih a ngeihchunh Lexus in New York khuapi ah a ka thlah. August 11, 2015 zing 6:20 am ah ka umnak hmun Dallas lei ah New York khualipi in aa thawh ding ka si. Zantim ah kan theih lomi, vanlawng leiah tuanvo a ngeimi nu nih thaizing na tlung kho lai lo tlamtling lonak a um caah, Vanlawng leet asi tiah phone a kan chawnh pahah thaizing zanlei 6:20 ah kan in thial caah, cu caan ah cun na zuang te lai; na Number cu AEOGYC asi lai tiah thawng a ka thanh. Zeitiawk dah atha tiah lungsau tein zanlei phak lai cu ka hngak. Hnangam tein ka um i, New York khualipi hna zong kan leng i a nuam ngai ve ko.\nZanlei sang a hung phak tikah, ka thil he cun LBA, New York vanlawng tual lei cu panh in ka hun i thawh. I ngaih ngai cun US Airways cu ka hei panh. A Hmun ka va phan i, vanlawng cung kaikhawhnak ding caah a herhmi Tikcet (Boarding pass) chuahnak seh cu ka hei fuh. Tuah tawn ning kel cun, ka Minpum, le ka Book nak number ka van tial tik cu, seh nih a ka thei ti lo ai! Ka min cu a hramthok he a donghnak he tial ter ka si. An cazin chungah ka min a um ti lo ai! Vanlawng lei riantuan pawl cu, ka hal hna tikah a ruah awk te kan hngal lo, na min um lo i kan in bawm kho lai lo ti asi! Ka khuaruah a har cang. Can tlawmpal ah US Airways in American Airline ah kan in thial caah kainak D (Terminal D) ah va kal tiah zanlei 6:20 zuan ding cu, 5:40 ro ah an ka ti tikah, rian rang taktak in ka tanh phum hmanhmaw tiah kaa thawh. Ka va phak tikah cun; Seh ahcun rian rang taktak in kan konglam cu ka van tial tikah na tlai cang ti asi.\nVanlawng Ticket a ngei lomi le keimah bantuk in an min a um lo mi, a tlai cangmi vialte cu hmunkhat ah a hnudeuh a zuangding vanlawng caah cun kan buai cio. Culakah cun Canada ah a zuang dingmi Vietnam pa le Brazil ah a zuang dingmi nu an um ve. Zuang kho ding an si ti lo tik ah an tha a chia ngaingai! Canada zuang ding pa cu, a chungkhat thawngthanhnak caah a phone zong a thi dih cang i chungkhar he pehtlaihnak zong a ngei kho ti lo. Brazil nu cu keimah bang Mirang holh a thiam ve lo i bawmh ka duh ngai nain ka bawm kho lo. A donghnak ah ka phone in mirang ca ka tial i, Google holh leh piaknak in kan i chawn kho. A chungkhar zong thawng a thanh kho ti hna lo. Culio ah LGA vanlawng tual cu lungrethei in mah le kongkau cio ah buai asi nain, vanlawng cit khawhnak ding caah Ticket ngeih lo ahcun umnak khua phak khawh asi lo i, vanlawng tual chung hrimhrim ah luhkhawh asi lo. Riantuan tu pawl cu, vanlawng ticket ka cawk ko tiah fianh len zongah na min a um lo caah kan in luh ter kho lo tiah an kan khar thup ko. Culioah ka tonmi thil kong ka ruat!\nI. A TLAI HLAHAH!\nTha tein ticket zuar tu pawl nih ticket kan in pek tiah an ka ti ko nain, fehternak an ka tuahmi ka fian lo caah, ka kal nak ding hmun ka fiang ti lo i, AA kalding cu US Airways tu ah ka kal diam. US Airways ah ka min a um ti lo tikah riantuan pawl nih, na min a um lo caah kan in bawm kho tilo ti asi. A donghnak caan ah AA ka va kal tikah can na tlai cang caah kan in luhter kho ti lo ti a si than. Ka thinlung ah a hung chuakmi cu, vawlei ah thawngtha phunphun kan ngai, riantuan tu hna nih, Pathian bia chimh kan si, van cung ka kai lai tiah hnangam tein kan tlongleng i kan i lawm tuk hringhran. Sinain kan theihmi thawngtha hi kan i fian lo i, lamdang hmundangah mah hnangam in nuam in kan tlonlen lio ah, vanzuannak kan vanlawng min cazin ah kan min a um lo ahcun, bawmh khawh ka site lai lo hi ta tiah khua a ka ruah ter. AA airline ka va kal tikah na tlai cang tiah khirh ka si than. Velngeihnak caan hi a liam cuahmah, pumpak kan nunnak innka zong aa khar cuahmah. Hi lio caan ah, van kalnak ticket ngei loin sautuk kan vah sual i a caan a pahk tik ah cun na tlai cang ti kan i huah sual te kho hi ta ti zong khua ka ruah ter ngaingai.\nKan nunnak can tawite chungah, zungzal nunnak vanlam; Khamhnak lam serpiaktu Khrih fuh hi kan caah thil tha bik asi. Khrih loin thawngtha ka thei cang ko tiah mah hnangam in hnangamnak nih, vancung min cazin ah a kan khumh lai lo caah, a hmanmi hmun ah dir le kal ding hi kan nunnak nih a herh tukmi, kan daithlan lo awk mi sining asi. Cun, can ka ngei rih ko tiah daithlang in tlon len si tiloin, na tlai cang tiah ti kan si sual nakhnga lo, a tu kan caan hi caan thabik asi ti lungput ngeih i, kan khamhnak le kan luatnakhram Biatak chungah caan kan ngeih lio ah luh hi a kan luatertu Biatak thawngin, luatnak lam a si. (Johan 8:32) Zungzal Nunnak vanlawng a tlai hlan ah Fuh i zuam!\nII. VANCUNG PENNAK KAWL HMASA!\nVanlawng ka tlai cang pinah, a tlai ngaingai cang caah a ka thlahmi ka hawi le nih cun tuzan cu riak lawlaw ko. Thaizing ah na kal te lai an ka ti. New York khua cu a phan bal lo mi kannih caah cun tlonvah a nuam, zoh ding a tam, thutdir hi cim a um lo, zante khuadei tlanglam kipah kan minung hawi an chuak i, nuam taktak in an tlonlennak hmun asi caah hi khua tlonlen cu a nuam tuk hringhran. Sihmanhseh law, New York ahcun khual ka si caah, nuam te le hnangam tein um ding ka si lo kha ka hngalh; ka kawi le tlung ko ning, kei ka inn cu Dallas a si ai, New York ahcun khual ka si ai tiah ka ti hna i Tlunkhawhnak nawl a ngeimi AA riantuan tu pawl ton nak ding caah Nazi pahnih cung kan hngak. Ka kawi le zongnih a kan hngah pi ve. Hi lio caan hi Mission Impossible timi Movie a chuah lio caan asi caah va zoh ta duak ka duh ngaingai ve! Ka hawi le nih cam ko Movie zong kan zoh ta lai tiah siaherh taktak in an ka tlolh. Ka duh tuk ve nain ka umnak inn phak khawh hi kei ka caah a herh tukhrinhran ti kha ka fian caah tlunkhawhnak lam tu cu ka kawl. Suimilam pakhat hnuah vanlawng Nawl ngeitu cu ka ton khawh, lungtling tein ka sining ka chimh i lawm tein a ka cohlan caah ka tlai deuh nain, zaanlei 6:20 Pm tlung ding cun an ka thial i, 7:50 PM in ka umnak khua Dallas lei ah ka zuang cuahmah.\nIII. ZUNGZAL KAN INN, VANRAM PHAKNAK LAM, JESUH!\nHi vawlei kan khuallam tlonlen hi a nuam tuk hringhran ko. Hawikom thatha, chungkhar unau tampi kan ngei. Tlaihchan ding thil, rumnak chawva tampi kan ngeih. Nun chung te ahhin vawlei pum nuamh caan hi kan i za hrimhrim lo. Hawikom dawt he New York khua tlonlen a nuamh bantuk in, hawikom dawt rual le chungkhar hna he hi vawlei tlonlen hi a nuam tuk hringhran ko. Sihmanhseh law hi vawlei cu zungzal kan um nak ding hmun asi lo caah, zeitluk kan tlaihchan i a nuam kan ti ko zongah, zungzal kan umnak ding hmun phaknak lam kawl hmasa hi kan caah a biapi hringhran. (Matthai 6:33) Zungzal Nunnak vanram, Bawipa nih a kan pekmi hmun phaknak ding caah, phah khawhnak nawl ngeitu Jesuh kan fuh a hau. (Johan 14:6) Na tlai cang tiah khirh thai a um ballo i, kan fuh tik poahah lawm tein kan umnak khua ah a kan zuanpi kho dingmi Jesuh Khrih, Bawi kan ngeih hi vawlei ah mi vantha bik kan si nak a si. (Hebru 7:25)\nVawlei nih Vancung phaknak lam na panh lio caan ah, ka kawi i nuam ko rih usih tiah an sawm ve tawn lai. Hi vawlei nuamhnak hi kan caah a za ti a um hrimhrim lai lo. Tlonlen a nuam tuk kan ti lio caan ah, kan nunnak a dong te lai. Khi tikah, Biaceih kan site lai. (Hebru 9:27) Cutikah min cazin ah kan min a um lo sualding le, na tlai cang tiah an kan ti sual ding hi tih a nung tuk hringhran. Vanlawng ticket ka cawk lio ah lawm taktak in a zuartu nu he kan i chawn nain, felai lo mi a rak si tikah, vanlawng kainak cazin chungah kaa tel ti lo ai. Vawlei ah nuam taktak in kan tlong leng lai nain, vankainak ah kan min cazin tial kho tu asi lo ahcun a kan taan tertu asi te lai. (Matthai 16:26) Zumhnak hman tehe Khamhnak pe kho tu biatak fuh hi kan herh tuk hringhran. Vawlei nuamhnak nih kan thlarau nunnak zungzal vanram a phak pi lai lo hi vawlei tlonlen a nuamh lio tein theih khawh hi kan caah a biapi ngaingai. (Luke 12:5)\nHi vawlei ah khual kan si caah, a nuamtuk tiah thlaihchan tuk in zungzal kan umnak ding hmun kong tu kan philh sual lo ding hi Bible cawnpiaknak asi. ( I Chanrelnak 29:15) A tlai cang nain amah a fuh tu paoh a khamh kho zungzal tu Khrih hi can kan ngeih lioah fuh khawh i zuam u sih. Hebru khrih cu zungzal in a nun caah mi hi a khamh khawh zungzal ko hna. Zungzal kan umnak ding cu Vanram asi. (II Korin 5:1)\nAugust 11, 2015 @ 9:06 pm; Flight AA 1104, New York to Dallas Vanlawng cung in tialmi asi; Bawipa nih sunparnak co ko seh.


Thawngpang: Thantlang ah Motor 6 in Ralkap an Phan – Onlinenungak\nThawngpang: Thantlang ah Motor 6 in Ralkap an Phan\nBy kham pat on April 6, 2021\nThantlang ah Motor 6 in Ralkap an Phan\nNihin zanlei sml. 4:15 hrawng ah motor 6 in Thanthlang ah ralkap an phan i, sml. 5:00 hrawng ah ralkap motor pawl cu an lawng in Hakha lei ah an kir, tiah mit in a hmutu hna nih The Chin Journal ah an chim.\nZei ruang ah dah Thanthlang ah ralkap thazaang an chap timi fiang in theih a si lo nain Thantlang khuachung i mipi cawlcanghnak ah hruaitu deuh pawl ralkap nih an sel hna i a si kho, i ralrin kan hau, tiah khuami pawl nih an chim.\nCredit: The Chin Journal\nNote: Feature hmanthlak kan rak hman mi hi google chungin kan laak chom mi a si caah ca reltu nih aruah zia le angei tu zong nih nan kan theihthiamnak lai kan in nawl hna. Lawmhnak tampi he.\nRelchap: Myanmar ram a phan mi CNN thawnglatu nih thawng a laak mi an thlah cang\nMyanmar ram, Yangon ah CNN thawnglatu Clarissa Ward ra in thawng a laak mi cu April 5 ah Live in thawng an thlah cang. Khoika ram thawnglatu hmanh Myanmar ram luhnak nawl pek an si lo lio ah, CNN cu thawng laaknak nawl pek an si i CNN thawnglatu nih Yangon khuachung ah ni zeimawzat chung thawng a laak.\nCNN Live ah thawnglatu Clarissa Ward nih, “Myanmar ramchung luh ding hi har ngai in kaa zuam hnu ah ka luh khawh mi a si. Yangon ka phan i, keimah kaa thumh duhnak hotel ah umnak nawl an ka pe lo, ka kal duhnak le thawnglaak ka duhnak hmun ah kalnak nawl an ka pe lo i anmah ralkap rikhiah mi chung lawng ah thawng ka la kho.\nThawng ka laak lio ah ralkap le palek motor paruk nih an ka zulh peng. Ka duh mi minung zong biahalnak nawl an ka pe lo. Ralkap nih minung an thimcia mi lawng bia ka hal khawh hna. Cu ti cun thawng an ka laakter nain camera ka hun i chuah le cangka, duhlonak a langhter mi hna cu kan sin ah an rak tli i Myanmar ram sining, an har ning, an temh ning, an tuar ning le zeitluk in dah mizapi harnak an tonzia kha ngaihchia ngai in an chim.\nCun, Myanmar rammi nih atu nakin a tha deuh mi ram ser an duh i a dikfel mi democracy hmuh an duh tuk cangnak vialte zong an chim. Cu vialte chim nakding ah caan tha an rak ngeih lo zia zong an chim. Cu bantuk ka hmuh tik ah zeitluk in dah Myanmar rammi harnak an ton i, thanchonak le thlennak an duh tuk cang ti mi hmuh khawh a si,” tiah a chim.\n“A ngaingai cu Ralkap nih ramchung luhnak an ka pek mi hi, anmah kong le sining siseh, kum hnih chung ah thimnak tuah than ding in an timh mi kong chim duh ah a si. Asinain, cucu Myanmar rammi nih an zum lo. Interview ka tuah mi pawl hmanh ka mit hmuh ah an tlaih hna. Ralkap nih chimh an ka duh mi le, a taktak i thil a cang mi cu aa dang tuk hringhran. Cucaah, Myanmar ram UN Palai nih a chim bantuk in, Myanmar ram ah ramchung ral a chuah taktak i atu nakin thisen a luan taktak te tik ahcun, cucu ahohmanh nih nan hmuh duh mi a si te lai lo, tiah a chim mi kha tutan ka thilton nih tampi a fianter ko,” tiah Clarissa Ward nih a chimchap.\nCNN thawnglatu Clarissa Ward Myanmar ram a phak lio ah soiselnak le mawhchiatnak tampi a ton hnu ah hi bantuk in thawngpang a laak mi a hun thlah hi a si.\nCredit: Democratic Voice of Chin- DVC\nThawngpang: Malaysia ah Lih le Hrakhrawl in CDM Caah Phaisa An Khawl\nThawngfiang: Tamu Kahdohnak ah Myanmar Ralkap 13 an Thi\nBago Khua Tuni Ralkap Le Mipi Ikahdohnak Ah Minung 30 Leng An Nunnak A Liam Cang\nMZP le Chin Baptist Church- USA tangttiin ni hin 8.4.2021 Ralzam hna bawmhnak an pek.\nPoi Tuk E: Pastor Cung Lian Thawng Palik nih an Kalpi


USA le Canada:Um laimi caah a biapi tuk mi’Thawngthanh nak le zawnruah nak. – Lai Lungrawn Post\nDecember 15, 2020 December 15, 2020 admin Theihtlei\nTuzan cu motor thar cawk a duhmi caah santlai a si hnga maw tiah News pakhat ka von ttial’US le Canada ah a ummi hna nih Motors thar cawk a duhmi nan um ahcun atu lio te hi a “season” a si. Covid 19- pandemic ruang ah Motor Model thar tampi hna cu an zuar kho lo. Cucaah, Ford Company nih 2020 models pawl a man an thumh/promotions an chiah liote a si i, November 30 hi deadline a si. Company dang cu Ka thei lo.\n2020 Model thar na cawk ahcun 72 months hi “Zero Interest” a miak loin” in na lak khawh lai.\n#2020 Model paoh a man an thumh dih i, a cheu cu $ 5000 tiang an thumh. Mawtawka chia te, trade ding Na ngei ahcun, zeibantuk mawtawka Na Trade paoh ah $ 2500 credit an in pek lai i, Cun, Na mawtawka man /value kha an in chap piak lai.\nExample ah keimah ka mawtaw a chia takmi, zuar khawh tilomi, hlawnh hmanh ah hlawnh man liam a haumi hi trade ning law, mawtaw man ah $ 200 or 500 in an ka lak piak lai i, credit hi $ 2500 an ka pek chap lai. Cu tikah, ka mawtaw cu $ 3000 in an ka cawk bantuk ah a cang hnga:) Cucaah, mawtawka chia a ngeimi hna caah a hlawk ngai fawn Mawtawka a man an tthumh, na theih ahcun kan thanh ve te law tiah a ka timi an um caah, siaherh in zapi caah kan von ttial.Za Sang Cinzah\nRelchap ko:President Donald Trump nih Attorney General William Bill Barr cu Christmas hlan ah a rian in a chuak lai tiah Twitter ah a vun ttial. Mah hi Electoral College nih Joe Biden teinak an fehter ni ah a cangmi a si. US Justice Department lutlai Bill Barr hi president Trump he aa naihniam taktakmi le Trump ṭanpitu ṭhabik lakah aa tel. Asinain 2020 US Election ah a sungmi Trump nih Joe Biden le Democratic nih hrokhrawl in teinak an hmuh tiah sungh duh loin tazacuai le thimnak a phichuak amah lei hoih ding in mersan aa zuammi kong ah Barr nih bia tihin a rak chim; “Tutan thimnak a phichuak a thleng kho ding tiang in lih le hrokhrawlnak kan hmu lo.


HEALTH Raifenh Zawtnak (Malaria) - Hakha Times\nKum 2016 ah raifenh zawtnak in a zaw mi, minung 216 million bak an si, hi chung ahhin minung 445,000 hrawngg hi a thi mi an si tiah hlethlai nak nih a langhter. American nih cun raifanh zawtnak hi 1950 kum in a tei cang mi a rak si. Sihmanhsehlaw, raifanh zawtnak a tei kho rih lo mi ram tam tuk an um ve rih.\nRam 106 ahcun minung 3.2 billion hrawng hna cu raifanh zawtnak hi an ca ah ttihnung tuk mi an si peng rih hna. Raifanh zawtnak timi hi parasite in a chuak mi a si, cucu hmaisem sehnak tinban tuk, cun hmeisem ban tuk in raifanh zawtnak a kan pe kho tu phun 5 hrawng an um rih, cu vial te lak ahcun hmaisem a nu Anopheles seh nak in a chuak mi Plasmodium falciparum hi a ttih nung bik ti a si.\nRaifenh zaawtnak hi I chawnh khawh mi a si lo. Vawlei cung minung zatceu nawn caah raifenh zawtnak cu ttih nung ah an cang rih. A hlei in kum 5 tang hngachia ko hi raifenh zawtnak nih a tlak khun hna.\nRaifenh zawtnak in a thi mi an zoh hna tikah 70% cu kum 5 in a tang lei minung an si tiah hlethlai nak nih a fainter. Kum 2015 ah Africa ram ah kum 5 tang hngachia 303,00 hrawng cu raifenh zawtnak ruang ah an nunnak a liam. Sihmanhsehlaw, kum 2010 khan cun raifenh zawtnak hi 29% cu a hung zor ve cang.


Tulio Online Ah Lar Tak Mi Chhe Kuh Cu A fapa Te Nih A Chimmi Cu Khuaruah Tam Tein – Chintanbo\nTulio Online Ah Lar Tak Mi Chhe Kuh Cu A fapa Te Nih A Chimmi Cu Khuaruah Tam Tein\nJanuary 25, 2021 admin CHINNEWS 0\nKan unau a si vemi Chhekuh hi live in atu le tu kanhmuh cio ttheo lai dah. A nih hi a thawngpaang a theihmi zong kan um canglai, a theilo mi zong kan um fawnlai. Hi bantuk in thawng kan zamh piakmi hi athangchiat duh ruangah asilo. Cu caah carel zia kan thiam naklai ahmasa bik ah sawmnak kan vun tuah ta. Annih hi online laar ngaimi a si. Naite zong mizo unau hna he an karlak a buai pah ngai. Annih hi Tuluk ram ah rianttuanmi a si. Cun Taluk pa he aa duhmi asi. A fapa te nih a ngai tuk ve.\nChhekuh cu zu le sa he live thlah in caan a hmang. A sual taktakmi ah kan ruah kolai aruang cu asining taktak kantheihlo caah a siko. Anih hi pasal angeiciami a rak si ve ko. A mah nih achimnak ahcun a vapa hi mivelh hmangmi a si. Zeiruang an i tthen taktak a chimlo nain pakhat khat ruangah an I tthen ticu a fiang ko. A fap ate hi zoh ah thinblung afak tuk. Nu lo tein kum zeican khidah can a heihman ve cang.\nAnu a ngaih tuk cangnak kong cu Chhekuh nih a facebook ah avun langhter. Ka nu rak kir cang kan ngai tuk cang tiin vedio an I chawnh lio ahcun ati. A fa pate hi duh anung kho taktak. Chhekuh hi zuding le saei asi konain laimi tampi nak incun fa zawn a ruat deuh ti a fiang tuk. ZU a din pah but e zongin a fapa caah khua tampi a ruat ii a zawn a ruat tuk.Relchap: Kan laipa ahcun Ben Ben tehi uar aum bik a siko. Ngakchia te asi nain minthang he fawi tein an i kom kho. Cun hlasak hrimhrim hi a thiam tuk mipi nih an uar tuk. A thinlung put siseh, a ziaza in siseh afim ii uar aum tuk. Source: Tina\nMah Pa Nih A Nu Sin Ah A Thil Tuah Mi Hi Khuaruahhar Si A Mak Taktak


A Tha Ko Taktak : Palik Officer Minung 100 Leng CDM Ah An Lut Cang. – The Chinlung Post\nRalkap uknak duhlonak langhtertu faktukin thah le tukvelh an si lioah Palik officers 100 nak tam CDM ah an i tel ve cang. Feb 1 in ralkap nih uknak a lakin tuni tiangah ah ralkp nih minung 50 nak tam an thah cang hna. minung an thahmi tam deuh hi Yangoon khuapi, mandalay, Monwya, le hhmun dang dang hna ah an si.\nCDM ah a tel hnuin Tu zarh awtka ah khan yangoon palik department leiin acting police Colonel Tin Min Tun kum 54 mi nih cun video hmangin biachimnak a ngei, A chim ningah ram pumpi nih an kalpi cuahmah mi CDM ah ka lut ve, ka rian vialte ka pek dih hna tiah a chim. Mah pa hi CDM lutmi palik lakah a rank sang bik bak asi. Ralkap uknak tangah riantuan ka duhlo tiah kum 31 chung palik rian tuan cangmi Col. Tin Min Tun nih cun a chim fawn.\nTu ah cun palik vialte hi ralkap uknak tangah hman khawh an si tilo tiah a chim chap. Colonel nih a rian a kaltak hnu hin a nau lete zong nih an kaltak cio ve. Offficer pakaht nih cun palik ca lawng silo in mipi ca tu ah a um mi kan si, mipi ca riantuan ding kan si tiah a facebook cahmai ah a langhter fawn. Palik CDM ah a telmi hna hi cunglei in nam an si tikah a dirhmun zong a tha lo ngai. A nupi fanau le tiang nih thahphaih an tawng cang


Aung La N Sang zuamcawh tu a chuak than cang – LAICOMM\nAung La N Sang zuamcawh tu a chuak than cang\nONE Middleweight World Championship Champion Aung La N Sang he a vua tuding a rak chuak than cang. Brazil jiu-jitsu World Champion voi 5 tiang a hmu mi Leandro Ataides nih Middleweight Champion thing a si mi Vitaly Bigdash cu a tei caah a ralaimi June thla 29, Yangon ah tuah dingmi ONE Championship zuamnak ah tu lio Middleweight Champion a si mi Aung La N Sang he a vua ding an si.\nAtaides cu Indonesia ram Jakarta ah tuahmi ONE: GRIT AND GLORY zuamnak ah Meddleweight Champion thing simi Bigdash cu round 3 nak ah a rak tei. Aung La nih cun Bigdash he ka vua than kho men tiah a rak i ruah na in tu ahcun Brazil rammi Ataides he a vua ding an si cang.\nAung La N Sang nih Leandro Ataides he a vuak ding kong lam he pehtlai in ka lung a ka hlauh pah. Cun Yangon khua ah a vua ding ka si caah mipi nih tha na kan pek a herh tiah Facebook ah hi tin ca a rak tial.\n“Leandro Ataides he thongh ding puai caah ka lung a hlauh pah ko. Kan pahnih ning in kan cawlcangh ning le kan mi tei ning a lawh ruang ah ka lung a ka hlauh khun nak a si. Mah puai cu mipi lung a hlauh ngai ding puai zong a si te lai. June 29, Yangon Khua ka vuak ding puai ah a ho te dah an rat lai. Mipi caah a that khawh chung in ka zuam lai” tiah Aung La N Sang nih a ti.\nAtaides nih Bigdash zong a tei caah a ralaimi puai cu Aung La caah Champion khamhkhawh a harh ngai ding a si te lai.\nPrevious Mohamed Salah nih Premier League ah kumkhat chung thiam bik laksawng a co than


Salai Lungthli Tum Nih Sayaci Kongah A Chimmi Hi Biahmanh Taktak A Si. – The Chinlung Post\nAmah lawng mah ti warning an pek lengmangmi zoh tikah CDM a tuah lomi hi amah lawng maw a si hnga ti awk in a um. CDM a tuah lomi an tampi ve ko buin zei ruang thengte ah dah amah lawng hi hi tluk tiang in tihnung warning an pek lengmang hnga? A caan sunglawi kum caan tam taktak pek in ca a cawng i PhD tiang a ngah hnu ah a hmuhmi riansang kaltak ding cu a fawimi a si lo. A dirhmun ah um cio ve u sihlaw kan i harh tuk cio ko lai. Min Aung Hlaing le ralkap uknak cu kanmah tluk tein a huat ve.\nlai. Kanmah nakin a letza in miphun caah caan saupi rian a tuan i thahnemnak a tuah cangmi a si. CDM luh lo ruang ah hi tiang warning pek cu a dik tiah ka ruat lo. Sayakyi Tluang Za Thang le a dang cozah riantuantu hna hi Min Aung Hlaing nih rian a pekmi an si lo, an huat tuk ko buin thim awk an ngei lo caah an rian an kaltak ngam lo hi a si.\nPu Ngun San Aung, Ngun Cung Lian, Rungtlang ralkap le Hakha palekbantuk khi MAH nih rian a pekmi an si. Mah minung an sinak fiang taktak in an langhter lengmang ko. Kan ral a that taktak ko ahcun kan ral taktak a simi anmah paw tu khi warning pek awk cu an si.Ka tei lai tiah ngamh deuhmi le thazaang der deuhmi lawng warning pek lengmang hi cu ralchia pawl rian a si, ngol caan a cu cangan khua cia ah kan ral taktak an lor, zei kan ti ngam hna lo. Mizoram kan zam dih manh. Nain, kan zamnak hmun in kan raltaktak a si lomi kanmah kan unau lila kha thah ding tiang warning pek lengmang hi cu ngol cang u sih.\nCrd-Salai Lungthli Tum


Mindat Thongtla Hna Nih Rawlulh In Duhlonak An Langhter - THE CHINLAND POST\nMindat Thongtla Hna Nih Rawlulh In Duhlonak An Langhter\nHakha-TCP |2018 December 2| Chin ramkulh Mindat pengkomh palek zung nih thongtla pawl zulh ding phunglam fak deuh in nawl an chuah caah November 29 thawk in thongtla pawl nih rawlulh in duh lonak an langhter tiah kan theih.\nThongtla pawl a va zohtu pakhat nih, “thongtla pawl ka hal tik hna ah a biapi bik cu i thianhlimhnak kong zong aa tel. Hlan bantuk in thonginn ah mah le ti te din khawh a si ti lo. Zapi fonh in din a si caah zawtnak a um le um lo zong kan thinphang. Haa tawl caan a phanh caan ah minung pakhat nih Haa tawlnak pakhat cio a kan pek. Ha tawlnak zong aho ngeih mi dah a si ti a fiang lo. Khuasik caan a si bantuk in puan lum zong an herh, cun mileng ton caan zong a tlawm” tiah a chim.\nThongtla mi pawl zulhding phung cu a langhnak hmun ah tarpiak hna seh law thongtla pawl nih zulh awk a si ko nain cu bantuk in tuah le taar a um lo, anmah hmurka lawng in nawlpek a si caah thongtla pawl caah sia a rem lo tiah a chim a chap.\n“Thongtla pawl nih felfai tein zulhding phunglam fiangte taar in zapi hmuhnak ah an taar ah cun nawlngai tein zulh an duh ko, tu cu zeihmanh an taar ti lo. Cun thongtla pawl sin eidin pawl pek tikah thongtla sin a phak lo caan hna a um” tiah a chim.\nThongtla pawl nih thonginn ah duhlonak an langhter mi kong he pehtlai in Mindat pengkomh palek zung, Mindat peng palek zung hna ah phone in kan chawnh hna nain an tlai lo.\nKhuacaan aa thlen ruang ah Mindat pelek zung i thong a tlami hna cu tlangrai in an zaw tiah theih a si.\nTu lio Mindat palek zung ah baiceih lio mi thongtla minung 12 an um i mileng ton caan hi zinglei suimilam 9 in 10 zaanlei suimilam 2 in 4 kar hi a si. Cozah zung khar caan ah cun ton khawh a si lo tiah kan theih. ++\nPrevious Na Kan Dohkalh Peng Cun Chinram Hi Rampi Ah A Thangcho Lo Bik A Si Peng Lai; Minister U Soe Htet\nNext Myanmar Ramchung Pumtlamtlinglo Caah Khenkhamnak Tampi A Um Rih


Asylum Kong ah Norway Nih an Thlenmi Thil Pakhat – Chin Community in Norway\nAsylum Kong ah Norway Nih an Thlenmi Thil Pakhat\nOctober 16, 2010 ccn 0 Comments\nEuropean Union members hna ah Asylum a sokmi hna kong he pehtlai in hnatlaknak zulhphung an tuahmi pakhat aum i cucu Dublin Regulation (Dublin phunglam biakhiahnak) tiah an ti. Hi zulhdingphunglam nih ai timhmi cu;\n– Dornak a sokmi (Asylee) pakhat nih EU ram pakhat nak tam ah dornak a sok lo ding kha asi.\n– Cun a pahnihnak ah EU ram pakhat hnu pakhat in dornak a kawlmi hna nih duh poh in an i thlen khawh lonak ding caah asi fawn.\nHi phung nih a chuahpimi cu, Asylee pakhat nih EU ram ah a rak luh ah cun a luh hmasatbiknak ram ah dornak a sok a hau cang, cu ti a sok lo i, ramdangdang ah asok ah cun, cu a soknak ram hna nih ahmasabik a luhnak ram pakhatkhat poh ah khirh than ding asi.\nNorway cu theih bantuk in EU member asi lo. Nain hi Dublin hnathlaknak tu cu min a thut ve. Hi bantuk zawn tete ah amah lawng in a dir awk a that lonak tete, an si ve caah Norway ram chung ummi hna zong nih EU le Norway ai pehtlainak hri tete kan theih khawh ah cun thahnem santlai ngai ding asi. Bianaah, Schengen agreement le European Economic Co-operation (OEEC) tibantuk hna zong ah member an lut i EU ram hna he riantuan ti nak khuakhan tinak an ngei kho.\nDublin Zulhding kong ah Norway nih an thlenmi\nDublin hnatlaknak zulhding phunglam kong he pehtlai in Norway nih an thlenmi pakhat te cu, Greek ram (Dublin chungtel) an phanh hnu ah Norway a rak lan i Norway ah dornak a halmi hna kha cu, Norway ram UDI (Immigration Department) nih an case zohpiakding/biakhiahnak tuahpiak ding in ramdanglei zung nih nawlngeihnak thawng a chuah. Cucaah, Greek ram luh hnu ah Norway a rami hna Asylee pawl cu, Greek ram an an kherh than hna lai lo tinak asi. Dornak NW ah an sok kho i, an hmuh ah cun NW ah umnak nawl an pek hna lai i, an hmuh lo belte ah cun, upadi ning in khirh than/tlunter asi tawn.\nSource: Justice and Police Department Press Release ( Octorber 12, 2010)\nPrevious Previous post: Norway Holh Tuanbia\nNext Next post: Ferguson: Wayne Rooney He Kan Ichawn Le Man-United ah Um a Duh Ti Lo.


Breaking News: Mandalay ah inn a kang, kum 5 nu nghakchia mei nih akangh i a thi - Khuaruah Har News\nKawlram chung ah khuapi pahnihnak a si mi Mandalay ah inn a kang i kum 5 nghakchia nute nunnak a liam tiah theih a si. Mah kangmei chuak mi hi tuni fabuary 13 zinglei suimilam 7:25am ah a si. Kangmei chuahnak hmun cu Mandalay ramtthen Maha-aungme myone street 35 Phaungdaw Oo sang i a ummi Phaungdaw Oo an pathian bakinn hnung lei a si.\nMah Kangmei chuak ning cu, O Chit Min Lywin le Daw Tan Aye hna inn in ai thawkmi a sii, inn 11 a kang dih tiah theih a si. Kangmei chuakmi cu Level 2 mitat mawtaw hna nih an zuan hnawh i an phalh khawh ko nain U Chit Min Lywin le Daw Tan Aye hna i an fanu Ma Moe Khain kum nute cu a nunak aliam thiah theih a si.\nZei ruang ah dah kangmei a chuah tihmi cu biafiang theih khawh a si rih lo. Thawngzamhtu hna nih an langhter ning tein ka vun langhter mi a sii, zei ruangah dah a kangh tihmi zawng kan vun langhter chin khawh lo nak a si. Kan vun langhter hnawhchan cem mi cu, khawzeika kan umnak hmun poah ah hin mei ah i ralring kan hau timi ruang ah khin a si.\n← Wuhan virus caah sii hmanh an hmuh hlan ah Nigeria ram ah zawtnak ttihung a chuak i minung 15 an thi\nApam bak ko, a nung lo mi kawl pathian bia ding cun →\nKum 16 Te Lawng A Si Rih Mi Ruthi Zomuanpuii Cu Tiva Aakholhnak Ah Atla sual I a thi\nBreaking News: Kachin Pyine Phakanh Suikhor Cawhnak Tlang Cim I Minung 100 Nunnak A Liam\nSu Myat Noe U cu hriin atem hnuah chimhhrinnak atuahtu actor Ngyi Tun Khong\n(MP) SI NING LAW? NA SI BAL LAI LO… KAWL RAM AH (MP) TI MI A UM LO


R.I.P : Senthang miphun chungin (the first martyr) Nun pe hmasa Pasaltha Cung Peng Lian Kan In Siang Hrim Lo E – Buanchukcho\nR.I.P : Senthang miphun chungin (the first martyr) Nun pe hmasa Pasaltha Cung Peng Lian Kan In Siang Hrim Lo E\nJune 3, 2021 admin BREAKING NEWS 0\nNihin (June 3 ) Hakha -Matupi mawtaw lampi simi Surkhua pawng kahdohnak ah CDF in Salai Cung Peng Lian (kum-20) a nunnak a liam tiah theih asi. Surkhua pawng ah May 31 in rallokap le CDF-Hakha kar kahdohnak a um tiah theih a si. The Chin Post\nFiang deuh tein cherrypar nih a ttial mi hi a tlam a tling deuh ngaingai van zoh tthan rih ta hna usih…\nPasaltha Cung Peng Lian Senthang Miphun Chungin The First Martyr Nun Pe Hmasa Na Si\nSurkhua le Aika khua karlak ralhrang misual phu le CDF – Hakha kahdohnak ah CDF-Senthang in Vaal Cung Peng Lian nih a nunnak a liam ti thawngpang kan theih cu kan umnak hmunhma cio kan celh cio lo ee. Ralhrang mithalo hna kutin a nunnak a liam mi Pasaltha kan i upat tuk ee. Tlangkip cul in nun him nak caah le ram le miphun caah retheih tuar hnu, na hnu in na sin phak tik cu na liam cang mu.\nPasaltha Cung Peng Lian (Kum 21) hi Surkhua le Aika karlak kahdohnak ah a telmi a si. Senthang miphun chungin ram le miphun caah a nunnak a pek hmasa bik tu a si. Tantak mi chungkhar Bawipa tu nih hnem hram ko hna seh.\nCDF lei in pasaltha hna nih an nunnak a liam tikah Lungthin nih a celh hrim lo ee, Miphun le ram caah pasaltha (hero) na si. Senthang miphun chungin (the first martyr) nun pe hmasa na si kan nau. Na ram le na miphun nih kan i philh kho ti lai lo. Tuanbia dawh na kan tial piak, sian lo bu tein va kal ko law, zeitik hmanh ah nan khuami le nan penngtlang nih kan in philh hrimhrim lai lo. Na ram le miphun caah na nun na pek nak cu a lak si hrim lai lo e. Chin miphun dihlak nih kan i tihzah i kan upat tuk hrianghran ko.\nNihin June 1, 2021 ni zing suimilam 9:00AM in suimilam 2:00PM tiang ralhrang misual phu le CDF – Senthang hriamtlai phu hna cu an i kah than, tiah thawngtheih a si. Nizan ah ralhrang lei nih CDF – Senthang pawl cu an kulh hna caah pawngkam khuami security pawl nih an zuanhnawh hna i, an chan chuah khawh hna, tiah thawngpang tha tuk theih a si. Hi kahdohnak ruangah CDF – Senthang lei pehtlaih khawh rih lomi zong an um hna i, khoika an um timi zong theih khawh a si rih lo.\nMatupi um hmun a khuar mi ralhrang phu hi motor 3 in an si tikah an tam hringhran ko, tiah mithmuhtu pakhat nih a chim. Ralhrang lei ralkap hi a tlawmbik 120 hrawng an tang rih ko, tiah an chim. Surkhua sakhaan cu CDF – Hakha nih an lak hnu ah zei thawngpang hmanh um lo tein a dai ngai cang, tiah khuami nih an ruahmi cu nihin ni ahcun Surkhua ah um hmun khuar dawh in an um cang. Asinain, hihi um hmun an khuar hrimhrim lai, tinak a si lo.\nTuzan tiang thawngpang kan theihning ahcun zingka in an i kahnak cu a dai cang. Nain, Surkhua khua taw hrawngah meithal thawng le Bomb puak thawng cu kan theih peng rih ko, tiah an chim. Nihin an i kahnak ah hin ralhrang lei nih hriam ngan pipi le Bomh in an kah peng hna caah CDF – Senthang hriamtlai phu caah thil fawi a si lo, tiin kahnak thawng a theihtu pawl nih an chim. Hihi kahdohnak hi pawngkam khuami security pawl nih Bomb puah thawng le meithal kahnak thawng cu an theih pengmi a si.\nNihin CDF – Senthang le Ralhrang pawl kahdohnak ah ralhrang lei ralkap minung 20 ruak cu motor cungah an chiahmi hna cu mithmuhtu pakhat nih a chim. Ralhrang ruak 20 tiang an putmi hna le motor cungah an chiahmi hna ka hmuh hna, hliamhma a pu mi zong an um pah len, tiah a chim. Ralhrang ruak motor cungah an chiah hna lio le an put lio hna ah ka rel lengmang tikah ralkap ruak 20 tiang ka rel tiin a chim. Cucaah, ralhrang ralkap 20 an thi i, hliamhma a pu mi zong an um len lai, tiah ruah khawh a si.\nTuzan hi ralhrang pawl cu Surkhua khuapi ah an riak lai, tiah zumh a si. A cheukhat nizan an i kahnak Leihva zongah an um pah rih ko lai, tiah an chim ve. Ralhrang ralkap hi 120 an tang rih i, an thazaang a thawng tuk rih tiin thawng kan theih. Cucaah, Surkhua khuapi pawngkam hrawng a ummi ralhrang ralkap thazaang hi fawi tein tei khawh ding an si rih lo, tiah thawngtheih a si. Bawipa tu nih CDF – Senthang ralkap venghim ko hna seh. Thlacamnak in bawmh cio hna usih.\nAho Dalan Ruangah Matupi Um Ralhrang Nih CDF Ready Tein An Kal Hnawh Hna? Matupi lei in ralhrang motor 3 a rak kai mi cu Hakha Peng, Senthang ramchung an phan bak in meng 2 hrawngah motor 2 cu a hmailei pi ah an kalter i, motor 1 chung a ummi ralhrang pawl cu motor cung in an tum dih in ke in an kal hna ti a si. Ralhrang motor 2 nih Leihva a phan tikah motor 1 cu a hnu lei pi meng khat hrawngah duhsa tein a kal rih ko. Motor 2 nih Leihva tiva an phan tikah CDF Senthang nih an bawh hna i an kah hna, a hnu lei motor 1 chung a ummi ralhrang pawl nih CDF umnak le um hmun an khuarnak an theih dih caah, an kulh khawhmi hna a si lai, tiah zumh a si.\nMatupi um ralhrang nih zeiruangah Leihva tiva phan dengah motor 2 lawng an kalter i, Motor 1 cu hnu lei in duhsa tein an zulhter hnga. Cun, a hnu lei motor 1 ah a cit mi ralhrang pawl vialte an tum dih i ke in an kal hnga? Hihi, aho dalan ruangah thawngpang an theih i, an ralrin cia cang ti khawh a si. Ralhrang nih CDF pawl tu an kulh hna timi thawngpang theih tikah thinlung a kekkuai dih. CDF nih an bawh hna i an kahdoh hna nain, ralhrang lei nih a dum hna timi thawngpang cu vawleicung tuanbia hmanh ah a um tluk lai lo.\nNihin May 31, 2021 ni ah CDF-Senthang le ralhrang an i kahnak hi Surkhua le Aika karlak Matupi motor lam cung ah a si i, Bawinu tiva nitlak lei in Lungrang khua le Phaizawng khua an um ve. Khua 4 karlak kahdohnak a si ti khawh a si. Cucaah, Matupi um ralhrang pawl nih Leihva an phan lai hrawng in ralrin tein an ummi ruah tikah Khua 4 chungah Dalan pakhat khat cu kan um hrimhrim ko lai, timi hi a fiang tukmi a si.\nMatupi um hmun a khuar mi ralhrang nih zeiruangah dah Senthang ramchung Leihva tiva hi an theih khawh i, ralrin tein an um cia hnga? Dalan nih chimh lo le thawngthanh lo ahcun aho hmanh nih theih khawh dingmi hmunram a si lo. Cucaah, hi khua 4 minung pakhat khat nih kan miphun kan unau kan Leirawi hna timi hi a fiang tuk ko rua.\nBreaking News : Mindat Lei ah Ralhrangbu 7 hrawng an thi,4 An I Hliam


AA Ralbawi Tun Myat Naing kong hi ahopaoh nih theih duh cio mi a si! – The Cherry Par\nAA Ralbawi Tun Myat Naing kong hi ahopaoh nih theih duh cio mi a si!\nJanuary 6, 2022 Cherry News\nAA ralbawi Tun Myat Naing kong hi ka si khawh tawk in research le ka hawi le Rakhine sin in theih khawh ka zuam ve ton. A biachim a holh rel hi theih a nuam ngai caah le mino te asinain a ruahnak a pical ngai in ka hmuh lengah a dir hmun a fek i zumh tlak hruaitu asi tiah ka hmuh.\nTlangcung lutlai hriamtlai pawl wine din in an caan an dih a ti ruangah soiselnak tampi a tong. Sihmanhsehlaw, Kum 10 chungah hriamtlaibu thawngbik ser kho tu le kawlram hriamtlai bu lakah minlanghbik cu amah lawng si ko. Mino te asinain a ruahning, abiachim, a umtu thut dir ah soi awk um lo bantuk asi.\nPaletwa kong ah kan thin a lin cio. AA Ralkap hoatu Tun Myat Naing interview CCN nih a tuah lai an ti tikah kan i ngeih ngai cio. Ka thazang in lehrulh lo hmanh ah media, idea or chimrelnak in lehrulh ding in kan lungcung ah a rak um. Chim duh mi cu kan ram a kan chuh caah kan lungfak. Asinain AA hoatu Tun Myat Naing interview an tuah dih hnu cun kan lung tha a dam deuh i lehrulh cham ding kan i tin mi nak in i bochan ding kan lung a chuak deuh.\nAA ralkap hoatu Tun Myat Naing politic Qualification le personality a mak nak kha ka chim duh mi asi. Cu caah mipi he bia ruah tikah kan chim mi biafang le kan hman mi biafang hi a bia pi tuk timi hi miphun hruaitu nih cun kan theih hi a bia pi ngai.A bik in Ralkap ah hoatu simi hna nih kan biachim holhrel hi kan i ralring ngai a hau.\nCu bel al awk a tha lo mi cu NLD cozah nih ralhrang cazin ah an chiah mi hna, Rakhin an hruaitu Dr. Aye Maung le Wai Hin Aung thihdan an pek mi hna hi an caah NLD cozah hi ral ah an hmuh hna ka ti ahcun kan palh lai lo dah. Cun an chim cia bang in an nih cu Federal Democracy kan khel lo Confederation kan khel an ti caah kan khel ning a khat lo mi si kho.\nAsinain Tlangcung mi kan tuarnak ahcun statement tu cu an chuah lengmang ve ko. Cun tulio dotlennak tuahtu hriamtlai zeimawzat he pehtlaihnak tha tein an ngeih ko. Mah pa hi keizong ka uar bak ve pa si. Hruai tu simi nihcun anah ah anak, aran ah arang ti, an chim ngam le an chim mi ah an dir ngam ahau. Cun hnu lawng ah mipi nih fek ten kan dir kamh ngam ve hna lai.\nMifim le A Fim lo mi cu an lung thin put an nung ning le an bia chim le an miphun an hruai ning hna hrim ah pei an ni thlau tuk fawm cu. Culak ah cun maw kanu Cheu khat Ralbawi cu kumsaupi a bawmh tu hna an mipi hmanh khi thih phaih phun zei rello phun nan mah nak in ka fim deuh tibantuk hna in bia hna an chim rih leng ah a niam tak tak mi ngak chia lung thin a ngei mi Ralbawi hna an um ve rih cuh loh tlau bak. Credit: Stephen Sangcem Sakhong\n← ZRA le Mara Army hi Kawl Lamsial tu le Hlawhtlin tertu ansi hna!\nBreaking News; Sabawngte Sakhaan um Ralhrang Pawl An Lak Cang Hna Timi Thawngpang! →


USA ramchungah thil cangmi cu ttih nun bak si ko; Pathian hremnak a si an ti le, a si kho mi si cang – Thechinlungnews\nUSA ramchungah thil cangmi cu ttih nun bak si ko; Pathian hremnak a si an ti le, a si kho mi si cang\nCoronavirus zawtnak nih vawlei cung ramkip muinak khur ah a kan lut pi lio ah thil mak le khuaruahhar ngai mi tawn thluamah a si caah atu thil a cang mi hi mi tampi nih Pathian hremnak a si tiah an zumning an chim thluamah cang. Pathian rian ttuantu tampi zong nih atu kan tawn cuamah mi kongah minung kan sual tuk cang ah, Pathian loin zei poah hi tuah khawh le um khawh ah kan nih ruat cang caah Pathian nih ka um ve ti ka thei hna seh law tiah a ti caah mah bantuk hi vawlei ah a tlungter tiah a chim mi an tam ngai.\nUSA ram chung state pakhat Oklahoma ah thil mak ngai mi a tlung mi, mi nih mak an ti ngai mi cu ruah tampi a sur i, cun rial nih motaw thlalang a kuai i a hrawh. Mah bantuk ruah tam le rial nganmi cu mak an ti i, motaw thlalang cang tuk mi zong a kuai khawh mi cu mak an ti ngai. Oklamah ah mawtaw tampi a hrawh cang tia thei a si. Mah bantuk rial nganmi hi zeitluk ruah a sur zongah a tla bal lo i a tu rial a tla mi hi cu a ngan tak tak. State dangah zong ruah tampi a sur hlei ah rial tampi a tla i mawtaw tampi a hrawk piak hna tia thei a si- Tulsa World\nBe the first to comment on "USA ramchungah thil cangmi cu ttih nun bak si ko; Pathian hremnak a si an ti le, a si kho mi si cang"


Obama USA a hrawh dih tuk President a si lio ah a rian ttuanti hawi sualnak hmuh piak an si cang – Thechinlungnews\nObama USA a hrawh dih tuk President a si lio ah a rian ttuanti hawi sualnak hmuh piak an si cang\nDepartment of Justice: Michael Flynn Sualnak Ngei Lo. Michael Flynn timi pa hi US Army Lieutenant General a si. Obama chan lio ah Director of the Defense Intelligence Agency a rak tuanmi a si. ISIS ralhrang kongah Obama he an ruahnak a rak i kalh. Michael Flynn nih cun Syria ram ummi ISIS ralhrang pawl hi an ci hmih dih a rak duhmi a si. Mah ruangah Obama he an ruahnak a kalh i, a rak i phuakmi a si.\nPresident Donald Trump nih Michale Flynn hi a fit ngai caah a rak uar ngaimi a si. Vice Presdient tiang thim dingah a rak duh nain Mike Pence tu Vice President ah a thim than i, Michael Flynn cu National Security Advisor ah a thim.Michael Flynn cu President Trump le Obama President an i chan transitional period ah Russia cozah minung hna he pehtlaihnak an ngei, phone an i chawn, Vice President Mike Pence zong a hlen ti in FBI nih sual an phawtmi a si.\nMichael Flynn nih biaceihtu sin ah biachahnak tuah rih lo dingah a nawl. Cun Flynn nih a sihni pa kha a phuah i, amah a bawm zungzaltu, Sidney Powell cu a sihnih ah a hlan. Michael Flynn sihni hna nih documents thar an khawmhsuat than i, minung kut in ttialmi note pakhat an hmuh. Mah note cu media kip ah mizapi theih ding in an phozar. Mah note a tialtu cu FBI Counterintelligence Division ah Assistant Director a tuahmi, “Bill Priestap” si dawh a si an si. Mah note cu Michael Flynn interview an tuah hlan deuh ah a hawile FBI pawl sin ah a tialmi ca a si an ti. Mah ca a tialmi ahcun: “What’s our goal? Truth/Admission or to get him to lie, so we can prosecute him or get him fired? If we get him to admit to breaking the Logan Act, give facts to DOJ & have them decide. Or, if he initially lies, then we present him [redacted] & he admits it, document for DOJ, & let them decide how to address it” tiah an tial.\nMah ca nih a fianter mi cu FBI pawl nih Michael Flynn cu lih chimter asiloah a rian in phuahter hi an i tinhmi si dawh bik a si. FBI nih hin Michael Flynn nih ka sual a ti duh lo ahcun a fapa zong a sualnak kawl i, tazacuai chih ding in an timhmi zong an hmuh chih fawn. A ngaingai tiah cun Michael Flynn nih Russia cozah palai pawl a chonhmi hna hi a phung a si ko. Zeicatiah cozah hlun in cozah thar i thlen caan a si caah Logan Act timi upadi a buar lo tiah a timi zong an um.\nTuchun ah Michael Flynn cu Department of Justice nih tazacuai lo dingah bia an chah piak cang. Michael Flynn nih a dihmi phaisa vialte le sihni a hlanmi man vialte cu FBI nih an liam te theo lai.\nMichael Flynn hi Obama chan lio ah Obama minung pawl nih thil sual an tuahmi le ISIS kong i an ruahnak a kalh ruangah an rak huat ngaimi le an rak tih ngaimi zong a si. A um kalna kip ah Obama minung FBI pawl nih an zulhdawi pengmi an si an ti. Donald Trump caah election campaign a tuah piaktu le a bawmtu a si lawng si loin President Donald Trump cozah riantuannak a bawmh khawh tuk lai ti an hngalh caah atu bantuk in a sualnak a kawlmi si dawh bik a si an ti. Michael Flynn tazacuainak nih a fianter mi cu Obama nih zeitluk in FBI a nawnnok timi le FBI chungah hin Obama minung tampi an i hrolh rih i, President Trump le a minung pawl sual kawl thlak hi an i tim peng rih timi a fianternak pakhat a si. Credit- Salai Lairamthang\nBe the first to comment on "Obama USA a hrawh dih tuk President a si lio ah a rian ttuanti hawi sualnak hmuh piak an si cang"


Pa Ta A Dir Kho Lo Mi Pawl Nih Theih A Herh Tak Tak Mi - TIMES OF CHIN NEWS\nPa Ta A Dir Kho Lo Mi Pawl Nih Theih A Herh Tak Tak Mi\nPosted By: thawngthawng May 23, 2021\nNuva pehtlainak ah mah hi a herh tak tak mi cu Dr Pari nih chimfiannak a rak tuah. Hi hi a bia tuk mi a si caah phun dang zong in ruat loding a si. A tang leiah Dr. Pari nih a rak chim mi cu tling tein ngai khawh a si.\nRelchap >>>> US a Lung a Tling ruam lo nain, Russia Hriamnaam Cawk dingin Turkey ai Timlaam\nWashington lei nih ralrin an pek len ko bu zongah cun Russia hriamnaam cawk dingin Turkey ai timlaam tualmal ko rih. Ankara nih Russian hriamnaam cawk ai timhmi kongkau ah NATO chungtel pawl an karlak ah i dukdaknak a um lio pi ah a tu bantukin Turkey lei nih hau pah ai timh hi a si. Russia ser S 400 missile defense system cawk i let dingin Washington nih Ankara a hrocer ko nain, Turkey lei nih an lungthulh an i timh lo nak kong an defense minister Hulusi Akar nih a chim. “Hi kongah America nan lungre a theih len awk a si lem lo” tiin a ti hna.\n“Hi hriamnaam hi mi a buaibaitertu hriamnaam a si lem lo. Hi hriamnaam hi khoika kan va chiah zongah ahohmanh a buai hna ding khi a si lo. Aho ca hmanh thihnung le ralrin hau thil zong a si fawn lo,” tiah Akar nih a chim.S 400 missile ah an hmanmi Advanced Radar hi NATO defense systems caah tihnung a si. Cucaah NATO umnak hmun ah chiah lo ah a tha, tiin Washington nih a chim ve. Russia ser missiles tamdeuh in cawk kai tim lehlam cu ta, tiin Ankara nih a chim. Turkey cozah chungum kong a theitu source pakhat nih a chim ningah, Turkey nih Moscow he lungtlinnak min an thut cang, ti a si.\n“S 400 missile system telhchih in a dang Russia hriamnaam pawl na cawk ah cun phihkharnak na tong kho,” tiin kan hnung thla ah khan US Secretary of State Antony Blinken nih Turkey ralrin a pek bal.\nTurkey raltuknak vanlawng an hlun pah cang caah, US nih a F-35 zorh a timh. Asinain a tu bantuk i Russia ser S 400 cawk a timh mi nih US lungre a theihter ngai, tiah theih a si. “A tu bantukin US nih a forhfial ruangah hin ralhriamnaam kongkau i Russia he kan i pehtlaihnak a fehter chinchin lehlam,” tiah Turkey presidential advisor Mesut Casin nih a chim.\n“Raltuknak vanlawng thami 200 kan herh. Cucu cop le cilh in kan herhmi a si. Asinain, cu bantuk ral a tu khomi vanlawng cu US nih a kan pe duh lo. Cu tikah, nanmah US nih cun pei Russia raltuknak vanlawng cawk lo awk thalo dirhmun ah na kan chiah fam cu. A ngaingai ti ah cun Russia vanlawng hi cawk kan duh tung lo. Asinain nanmah US nih nan vanlawng na kan pek lo hraat ah cun, ral a tu khomi vanlawng tha cu le kan herh ve cang caah, Russia vanlawng hi kan cawk a hau ko,” tiiah Casin nih a chim.\nHmaithla i tuah te dingmi NATO Summit ah American president he Turkey president an i ton hlan tiang paoh cu Ankara nih Russia hriamnaam hi a caw len rih lai lo, tiah mifim pawl nih an chim. Turkey nih Russia missile cawk a timhmi nih hin US le Turkey karlak pehtlaihnak kiam chungah a khomh bantuk a si, tiah Duvar News caah catialtu Ilham Uzel nih a chim. Hi hriamnaam cawknak kong hi dawnkhaantu thil pakhat a si. Asinain a dang duhthim awk cu an ngei hlei ti lai lo, tiah ka ruah. A tu bantuk thil a si taktak ko ah cun, US nih Turkey cungah phihkharnak a tuah lai. A tu tluk in Turkey nih US he lamhlaaknak ah hmunhma a khuar hi cuhlan ah ka thei bal hrimhrim lo, tiah Uzgel nih a chim.\n“Kannih Turkey nih cun Russia missile cawk hi leet kan i tim lo. Cucaah, Washington tu nih a kan khammi hi a leet ah a tha lai,” tiin Turkish foreign minister Mevlut Cavusolgu nih a chim. Washington lei nih an lung an thumh a si ko ah cun, Ankara lei zong nih hnatlaknak tuah hi a lung a tling kho rih men ko, tiah a cheukhat mifimthiam nih an hmuhning an chim. By Chelsea Bawi


Breaking News: Hakha Ah Lii Fak Taktak In A Hnin Dawr Thilri Zong A Rawk Dih-Video – Chin World News Evening\nUpated: Tuni April ni 4-16-2020 zaanlei sumilam 6:17 hrawgah Laitlang ah lii fakfakin ahnin tiah kan theih. Hakha, Falam, Yangon tiang a hnin dih tiah kan theih. Tutan i kawlram i a lii hninh a khun tiah an chim. Lii ahninh hi 5.9 hrawng a si tiah theih a si. Innlo cu a rawk hraw lo nain um keng tibantuk le dawr thilri tibantuk tampi a rawkmi hmuh khawh a si.\nTuni April ni 4-16-2020 zaanlei sumilam 6:17 hrawgah chin khualipi Hakha lii taktak in a hnin tiah theih a si. Atu tiang rih ahcun innlo arawkmi a um le um lo theih a si rih lo. A lii hninh a fak ngaingai ti a si. Thawngpang thar (upadate) a um sual ahcun a si khawh chungin thanh khawh rak i zuam tthan lai.\nInnle lo a rawk ngaingaimi cu a tulio ah a um rih lo nain bel kheng a rawkmi belte a um pah len tiah kan theih. An chimning ahcun tutan i Hakha lii a hninh cu a fak taktak ti asi. Laitlang hninh cu ttih a nung ngaingaimi a si. Aruang cu inn tung i vawlei i phun chawmmi an si tikah a pur khomi dirhmun ah adir. Thlacamnak in bawm cio hna usih!\nVideo ah hin rak zoh hmanh!\nThawngpang dang rak rel chih: Pastor David Lah hi minung lei hmuhning ahcun a mual a pho ti khawh a si. “CoronaVirus hi scientist nih an sermi chemical, a leak mi a si” tiah evidence a lomi cu, a si taktak bantuk in a sermon i, ngaitu tampi Lungaw-ttawm in a chiah hna. “ ziah, upat ngaimi cawnpiaktu nih mahbantuk pi cu a chim hnga,” tiah comments an pek cio.


Vanlal Sailova Vlog i chawh vah nak - JM News\nVanlal Sailo hi uar arak um bik ko, hngakchia adawt ning le hngakchia pawng um nuam ati ning, achonh biak hna ning ah hin zohchunh awk tlak taktak asi.\nCar tharte ai cawk i, ai chawh vahnak kip ah midang ke akal mi ahmuh hna ah cun a motor cit dingin asawm hna, hi hi cuhlan zongah Mizo miphun zia asi.\nMizoram ah cun khualtlungkal phur Bus le Sumo asilo mi Motor dang pauh pauh, khua pakhat le pakhat kar maw, ramtang ah a minung ke i akal mi an hmuh ah cun alaka in an motor ah icit dingin an sawm hna, hihi miphun dawtnak in an ti mi asi.\nVanlal Sailo Vlog nak video, atu bak i Youtube i a upload mi zoh ah Sailo hi ngaih leh lam achiat ter, Kan Laimi Pathian hlasak thiam minthang pawl hna nih i zohchunh awk tlak taktak asi, mipi ruangah amin thang mi an si ruangah mipi hmai ah ziaza dawh le awka thlum hman hi minthang pawl zulh bak ding asi.\nVanlal Sailo hi hitluk hin amin athang nain Kan Lai hlasak thiam pawl i uah le chonh biak har bantuk arak sive bak loh, tawidawr nun angei, Zesuh nih hngakchia adawt bantuk bak in hngakchia adaw hna, a Vlog mi video atang i ka chiah mi khi zoh hmanh, Vanlal Sailo uar rak um zia na theih lai.\nBy thang teals April 20, 2019\nKum 26 mi Selena Gomez le a darling thing asi mi Justin Bieber nupi kum 22...


A Nisarihnak Tiang Result; Quarter Final Kai Ding Phuli An I Fiang Cang – THE CHINLAND POST\nA Nisarihnak Tiang Result; Quarter Final Kai Ding Phuli An I Fiang Cang\nCity Hunter| 2018 May 30| May 22 in thawkmi Hakha Khrihfabu kip pumpululh chuih zuamnak cu a nisarihnak tiang ah puai 13 an chuih cang. Phuli cu quarter final chuih ding ah group in an awng cang. Phuhnih cu an chuih dingmi puai a dih hlan ah group in an tla cang. A nisarihnak tiang result le ahodah quarter final a kai cang, aho dah group in a tla cang, aho dah quarter final a kai kho ding dirhmun a phan cang timi The Chinland Post nih epchunhnak kan hun langhter.\nCJC 0-4 SBC\nCalvary 2-2 Grace\nUPC 2-1 MEC\nHnairlawn 0-1 BCM\nQuarter Final Chuih Ding Ah Group In A Awng Cangmi Hna Cu;\nGroup A ah FMC (Free Methodist Church) le BCM (Believer) an kai cang. Anmah pahnih hi May 31 ah an chuih lai i aa teimi paoh Group A in pakhatnak a si lai i a sungmi paoh Group A in pahnihnak a si lai.\nGroup B in Gospel an kai cang. UPC he May 31 ah voikhat an chuih rih lai i an i tluk ah siseh, an sungh zong ah Gospel cu an kai cang.\nGroup C in SBC (Senthang Baptist Church) hi an kai ve cang. May 30 (tu zanlei) ah CJC le RC an chuih lai i a awngmi paoh quarter final a kai ve lai.\nGroup D hi cu quarter final a kai dingmi an i fiang taktak rih lo. Tuzan lei (May 30) ah MBC le Chuncung an chuih lai i MBC nih an tei hna si ahcun MBC caah quarter final chuih khawhnak ding lam a um deuh lai. Group in atu tiang ah mark tha bik cu Calvary an si. Tuzan lei MBC le Chuncung an chuih tikah i kawl veve lo in an i tluk sual ahcun Calvary cu group in an kai cang lai.\nGroup Chuih In A Tla Cangmi Phu hna cu;\nGroup A in Olive UPC le Hniarlawn an si. June 1 ah Olive UPC le Hniarlawn an chuih lai i, aho an sungh le an i tei zong ah an phu hnih te in an tla lai. June 1 puai an chuih hlan in group chuih in an tla cia cang.\nGroup B cu an i fiang rih lo. Group C hi tuzan lei (May 30) ah RC le CJC an chuih lai i a sunghmi paoh an tla lai i a awngmi paoh an kai lai.\nGroup D hi an i fiang ve rih lai. Tuzanlei (May 30) ah MBC le Chuncung an chuih lai i Chuncung hi an sungh ahcun an tla lan cang lai. An awn belte ahcun ruahchannak an ngei, June 2 ah Grace he puai khat an chuih rih lai.\nMay 30 chun hnu ah an chuih dingmi le a tang rihmi puai sin hna cu a tanglei bantuk in an si.\nTuzan an chuihmi result nih group in a tlami le quarter final a kaimi a hliah len chap cang hna lai. Tutan Hakha Town Churches pumpululh chuih zuamnak cu group pali then an si i group pakhat in phu hnih cio quarter final an kai lai. Quarter final a kai dingmi hi phu 8 an si lai i cu chung in a awngmi phuli kha semi final an chuih than lai. Cu phuli chung in a thiam bikmi phu hnih kha final an chuih lai. Nikum ah champion a rak cotu cu FMC (Free Methodist Church) an si.\nPrevious Myanmar Ramchung Internet Data Hmannak Lei A Thangcho Bik Cu Chin Ramkulh A Si\nNext Motor Pahnak In Pa Siang Cung Uk A Thi; Motor Mongtu Van Sui Kung Tazacuai A Tong


TNLA Ukmi Hmunhma Chung Le 2020 Myanmar Ram Pumpi Thimnak Dirhmun – Chin 11 News\nTNLA Ukmi Hmunhma Chung Le 2020 Myanmar Ram Pumpi Thimnak Dirhmun\nPosted By: Chin News July 25, 2020\nAralai mi Kawlram pumpi thimnak ding kong he pehtlai in TNLA lei nih an pennak hmunhma chungah thimnak vote thlak ding kong he pehtlai in thawngthanh nak an tuah. TNLA nih anmah pennak hmunhma chung ah a ralai mi 2020 Myanmar ram pumpi thimnak ah a ho paoh nih zalong tein vote thlak khawh le thimnak tuah khawh a si ko lai tiah TNLA ralbawi Bohmu-choh Ta Bung Kyaw nih cun a chim.\nHi thimnak kong ah vote thlak nak kong hi TNLA pennak hmunhma chung ah July 23 ah khan a voikhat nak bik Bulawng tin-ttan boihpek nak an tuah lio ah Myanmar ram pumpi thimnak kong he pehtlai in biahal nak an ngeih mi ah Buhmu-choh Ta Bung Kyaw nih cun a chim mi a si.\nHi bantuk in zalong tein a hopoah vote pek nak nawl kan on piak mi hna hi 2008 phunghram pi kha kan upat le kan duhko tinak kan langhter bia si loin kan mipi hna cung ah a dikfel mi zaukphung kan kal pi chuahmah lio ah mi pakhat nih a ngeih mi zalonnak kha hnorsuan le hnahnawh nak pek kan duh lo caah a si tiah Buhmu-choh Ta Bung Kyaw nih cung a chim.\nCun vote tampi hmuh khawh nak ding ah mipi kan soilem tikhna zong ah miphun hnorsuan nak le dohdalh nak hi um hlah sehlaw anmah le an lungtlin ning cio in zalon nak he vote an thlak ding zong hi kan duh piak hna tiah zong a chim chap.\nTNLA pawl nih an penmi hmunhma le pengkulh pawl hna cu Nam San, Maan Htung, Naam Khan, Kuat Khai, Naama Toe, Kyoh Myea, Ti Paw, Lashio, Main Zaw le Moe Myait myohne le pengkulh pawl hna hi an si.


China cu a tuah ning bantuk in a cungah tuah a si hoi cang. USA a huat tak tak cang\nUSA le China kong ttial ah cun buainak, phuhlamnak, dantatnak a si lai ti cu thei cia dih si cang. Trade war ruangah fakpi in an buai hnuah Deal an tuah, natein Deal an kalpi hlan teah Coronavirus nih vawlei cungah ram muinak khur bak ah akan lut pi tthan. Coronavirus ruangah USA mipi a thimi le a zawh mi an tam bik fawn\nUS Secretary of State Mike Pompeo nih Chinese official tampi hna cu Hong Kong ram chungah mipi cungah buainak an ser caah an Visa vialte cu dawngter dih an si lai tiah a chim. China parliament nih ni 3 chung meeting an tuah lio. Sunday ah hin “National Security” Legislation for Hong Kong National Security Law’ passed an nih tim. Hong Kong Legislation hi passed a si ah cun Democracy activist le mipi zalawnnak vialte cu lak piak dih an si cang lai\nTu zar ah khan European Parliament pawl nih China Premier le President he virtual meeting an tuah. Hong Kong Security Law kongah thatein ruat tthan ding in European Chairman nih a nawl hna. Natein China nih an lungput hi an nih thleng lai tiah zum a si lo\nSecretary of State Mike Pompe nih “USA nih Hong Kong lei ah kan dir peng ti langternak ding caah, USA nih Chinese Communist Party officials a si lio mi poah le a rak si cang mi poah hna cu USA nih a si khawh chung in an 𝙑𝙞𝙨𝙖 𝙧𝙚𝙨𝙩𝙧𝙞𝙘𝙩𝙞𝙤𝙣𝙨/ 𝙑𝙞𝙨𝙖 kan phih piak hna lai. CCP Officials Hong Kong zalawnnak ding caah thil a tuah tu hna hi US ram chungah zalawngtein an um hrim lai lo” tiin a chim\nBritain nih kum 1997 ah, China sin ah Hong Kong a rak pek lio ah khan Hong Kong nih hin kum 49 chung zalawngtein an um hmasa lai tiah a rak ti mi cu China lei nih an zoh sawh sawh duh ti hna lo.An hnachuah tuk caah China kut tangah um ding in China official pawl nih lam an kawl mi hi a si\nHong Kong “World Premier Financial hub lakah pakhat a si lio mi hi, Security law an hmang tak tak ah cun Hong Kong mipi caah cun an caah vawlei cung cu muinak ban tuk a si cang lai. Zahan nai ah khan US Senate’s pawl nih Hong Kong National Security Law ruangah China economic Sanctions khawhnak ding an rak passed cang.\nUSA hi vawlei cungah ram thawnbik si hla seh law, China nih ram hme pawl hna hi a kut tangah a chia dih cang lai. USA ruangah ram hmete pawl hna hi mah bantuk in tu tiang zalawngtein an um khoh mi hi a si. Credit- The guardians\nBe the first to comment on "China cu a tuah ning bantuk in a cungah tuah a si hoi cang. USA a huat tak tak cang"


China Nu Nih Lam Laifang Ah Nau A Hrin!!!(+Zukcawl) – FIAKFAIROCK\nChina Nu Nih Lam Laifang Ah Nau A Hrin!!!(+Zukcawl)\nMin langhter lomi China nu pakhat cu zapi chawhlehnak hmun ah a ngan fah a celh ti loh i a dir buin nau a hrin mei cu a si. A pawngkam minung pawl nih hi nu hi a ho a si an thei lo nain an zaangfah i an si khawh chung in an tawlrel pi ve. Mah hi nu nau a hrin lio a zohtu mipi chung in pakhat nih,” I rian ranh uh!! Naute a thi sual lai!!” tiah mi dang cu a van ti hna.\nZei ruangah dah nau pawi lio pi ah inn/sizungah um loin lengah ai chawklet timi kong cu a ho hmanh nih an chim kho loh. Lakfa a pawimi maw a si/ pasal a ngeimi maw a si timi zong an thei kho rih loh. A tu tiang ahcun a hrinmi a naute cu a ngan dam i a mah zong a ngan dam caah mipi cu an thawpi an chuah kho.\nCun hi nu hi a nusal tak tak ti zongah mipi nih an lawmhpi ngai ngai. A ruang cu nu a tam u nih nau an hrin tikah sizungah nau ngeih thiam pawl nih an bawmh cham hna i an thi deng hna. NOTE: Mah bantuk nupi ngeih cu sizung kal a hau lai lo caah phaisa ai save kho ngai lai)


Mizoram-Myanmar Ramri Tiva Ah Thil A Cangmi Cu Ngeihchia Tuk A Si ee , Minung(2) Nunnak A Liam i Pakhat Cu A Luat Than – Buanchukcho\nMay ni 20 chun nazi 11:30 hrawngah Mizoram Myanmar ramri tiva ah minung pa 2 an tla i an nunnak a liam tiah theih a si.Mimbung khuami minung 3 cu Tuisa tiva ah pum an i cit i an i chuahsual caah nunau 2 le pa 1 an si tiah theih a si.\nNutung pakhat kum 28 mi Ngaimuankim cu pawngkam i ummi pu Sonmuana kum 29 nih cun a rak chanhmanh. A sinan tlangval Chinmuankim le pu Chinrohlun kum 31 cu vanchiat tukah an chanh kho ti hna lo i an thi tiah theih a si.\nAnunak liammi Chinmuankim cu a hawipa Ngaihmuamkim cu cengkol char dingin le ngate kawl dingin tiva ah an kal i pu Sonmuamna cu leithanel kawlin a chuakmi a si i a nupi le a fa te pathum cu a thih tak hna. Khuachung mino le pa pawl cu an pokchuak colh hna i si khawh chungin an kawl len hna hnuah chun nazi 1:30 hrawngah patungno Chinmuankim i ruak cu hmuhkhawh a si.\nZaanlei nazi pa 3 hrawngah Pu Chinrohlun i ruak cu an hmuh colh i zinglei nazi 11hrawngah a duak an vui colh hna. An i teihnak hi lam 3 hrawngtluk a thukmi ah a si i zeiruangah dah an i teih timi le an i pah timi hi theihkhawh a si rih lo


ThawngTtha Tlamtling Fiangten Theih dih A si cang, Zuumtu Nan Thlacamnak Thawng – Thechinlungnews\nThawngTtha Tlamtling Fiangten Theih dih A si cang, Zuumtu Nan Thlacamnak Thawng\nKumthar 2021 January Ni 6 ah hin Vice President cu 100% biakhiahnak tuahtu ding a si tiah an chim, an tial. Elector pawl nih vote an rak pek cang mi kha an rel lai i, Cun teitu cu Vice President nih phuang le chim a si cang lai.\nMah hnuah challanger /Zuamcawhtu an um maw um lo ti bia halnak a tuah lai. Vice Preisent hi US phunglam ningtein thil a si maw si lo tiin kilveng tu a si lai. Vice President hi nawlneihnak vialte pek a si.\nZuamcawhtu an um ah cun, Vice President nih aduh ah cun a hlawt khawh i, A duh ah cun a cohlang piak khawh hna. Mah bantuk a si ah cun, Mike Pence nih duh thim ding mi pahnih angeih lai tinak a si\nA Pakhatnak cu, Electoral College vote cohlang. A Pahnihnak cu Phung le lam kilveng ding in Electoral vote cohlang lo/hlonh, pom piak lo tiin an tial. Chim ning a si. US constitution Articles 2 nak, Section 1 ah- legislature pawl kha nawlngeihnak tlamtling a pek hna. Hi Article pahnihnak hi 12Amendment bantuk in kalpi ding a si lai tiin an tial\nW Bush le Algore an rak buai lio ah khan, US supreme Court nih ruat set set buin caihmainak an rak ngeih hnuah Number pathumnak USC, order 15 an zulh ding a si ti a si.\nCun hi State 7 Arizona, Georgia, Michigan, New Mexico, Nevada Pennsylvanian le Wisconsin State in legislature pawl nih Washington DC ah Electoral vote an kuat ve hna i, Cu hnuah State official pawl nih an mah thu le nawlin Electoral vote an kuat ve caah Vice president nih biakhiahnak a tuah lai tiin an tial\nAtu dirhmun ah cun, Electoral vote hi kap hnih in a kal cang caah Vice President nih kumthar 2021 January 6 ah hin kap hnih vote a cohlang ve ve ah cun Trump cu teitu a si lai i, Joe Biden cu a sung ruangmang cang lai. Cun Vote hi a cohlangve ve lo zong ah Trump cu teitu a si tthiam tthiam lai tiah an tial. Mah hi hi phunglam kal ning te le lungsau thinfual tein an hngah mi a phichuak ding mi cu a si.\nPresident of senate, Vice President hi nawlngeihnak dihlak a ngei tu a si caah zeibantuk court le zeibantuk phunglam hmanh nih taza cuai khawh a siti lai lo/Mike pence nih biakhiahnak a tuah mi hi appeal tuah khawh zong a si lai lo tiin an tial. Aa mahkhaan tawh hrenh a si cang ti nak a si.\nUS phunglam nih a chim mi cu, phunglam ningtein election hi kalpi ding a si, phunglam leng in election ah thil tuah a si ah cun Vice President a donghnak biakhiahnak tuahkhawhnak nawl angei ti a si\nElection kongah phunglam nih a tial mi cu,\nState legislature nih phunglam an ser mi bantuk in vote an thlak mi lawng rel ding State legislature nih a caan a suai mi chung lawngah vote a lut mi lawng rel ding, Vote thlaknak form mi poah State legislature nih a cohlang mi lawng hmang ding.\ncun Phunglam nih a cohlang lo ti fiangtein tial a si, tiin American thinker pawl nih an tial.. An chim ning ah cun Joe Biden caah White House cu a hla ngai ti a lang, thlitu lak voih voih an ti mi khi! Cun point 1-3 tiang hi mah state 7 nih an buar dih,\nlegislature si lo in State official le Governor nih phunglam an ser mi lawngte a si. Hi bantuk a si cang caah Vice President nih Trump cu teitu a si lai tiah a phuang lai tiah an zumhning an tial\nNote- Mah amermcian thinker pawl nih an chim mi hi 100% a dik lai tinak a si lem lo. Ca reltu nih biakhiahnak cu nan tuah te lai. Trump nih January Ni 6 hi zoh u tiah a ti caah thil a cang kho mi American Thinkers pawl nih an tial mi ka vun tial chin mi a si. A tam ngai i, mah vialte hi ka vun leh mi a si.\nChinpage hi US thawngpang ni fatin 5/6 a tial peng mi kan si. US thawngpang nifatin theih le rel peng na duh ah cun, page hi like le follow vun tuah ve. (A sautuk caah a poin lawng ka vun leh mi a si. Enlish in a rel duh mi nan um ah cun Americanthinker website ah rel khawh a si)\nNan dihlak cungah thinlung tak in kaa lawm.\nBe the first to comment on "ThawngTtha Tlamtling Fiangten Theih dih A si cang, Zuumtu Nan Thlacamnak Thawng"


Good friday dramma can nak ah Zesuh lemcang athi - JM News\nKum 89 aluancia, Kum 1930 lio i thil acangmi asi nain atutiang atuanbia adaih khawh lo ruangah ka vun in hrawmh hna.\nMizoram Chawngtlai khua minih Zesuh kong an hngalh lo ruangah Presbyterian khrihfa upa Pu Thangchhuak nih thawngtha arak chim i Zesuh kong arak tial, asi nain Chawngtlai khua mi nih carel an rak thiam rih lo ruangah Zesuh kan caa i atemtuar nak an rak thei fiang kho loh.\nCu tik ah Presbyterian khrihfa upa Pu Thangchhuak nih Zesuh kan caa i atemtuar nak cu Dramma piah atimh, hi lio ah Chawngtlai khua mi Tlangval pakhat amin Sakhuai cu zesuh zumtu asi i “ka khua mi le ka nu le ka pa hna nih Zesuh kong an hngalh nak ding asi ah cun zei bantuk fahnak pauh ka ing la Zesuh lem ah ka cang lai” tiah airak pumpek i zumtu cheukhat hna he Good Friday dramma cu an rak cang.\nkhuachung mipi dihlak an rak chuak hna i cu dramma cu an zoh cio hna, ahram thawk ah cun Zesuh lem cang Sakhuai cu Rome ralkap lemcang hna nih amuaitam lawng in an muai tam, asi nain amuaitam lawngi muaitam ah cun mipi nih zesuh temtuar ning an i fian lailo ruangah Sakhuai nih cun Zesuh an chaih bantuk in chaih ve dingin achimh hna.\nChawngtlai mipi nih Zesuh temtuar nak an theih thiam nak lai Tlangval Sakhuai cu Vailamtah an put ter i Rome ralkap lemcang pawl nih cun zesuh an chaih bantuk bak in an chaih ve.\nDramme an can lio ah cun Sakhuai nih vailamtah atlukpi pah, an chaih chih pah, cu lio ah cun ahnung in ‘Zoh tuah, khamhtu bawi an kalpi cang’ timi hla an sak pah.\nDramma an can thlut cun akhua ning bak in hrinthan nak an hmuhdih, Sakhuai belte Zesuh lem acan nak ah an chaih nak le Vailamtah ai nenhter nak pawl ah ataksa afak, athi chuak atam, tu lio bantuk in thlawpbul nak tha an ngeih lo tik ah anun nak aliam.\nSakhuai pumpek nak ruangah Chawngtlai khua mipi nih Zesuh an hngalh, Sakhuai hi athih ah hin Kum 26 mi asi chawngtlai khua minih upat nak he aruak an rak vuih.


Mon Ramthen Ah Quarantine An Chiah Mi Hna Mizaw Pathum An Nunnak A Liam – Chin 11 News\nMon Ramthen Ah Quarantine An Chiah Mi Hna Mizaw Pathum An Nunnak A Liam\nThailand ram ah riantuan ding ah a rak kal mi hna Myanmar mi pathum hna cu Thailand in an rak kir hnuah Mon ramthen i siizung pakhat ah Quarantine in an chiah hna ko hna nain tuzing ah khan an pathum ning in an thi tiah thawngzamh nih a langhter. Hi hna pathum hi Thailand ah riantuan dingin a rak kal mi hna an si i tulio pulrai ruang ah a rak kir than mi hna an si.\nMinung pahnih hi Mon ramthen Than Phyo Yazat khua mi an si i pakhat hi Tha Htun khua mi a si tiah phine hluatdaw pa nih Irrawaddy thawngzamh sin ah a chim. Cun hi hna pathum hi March 8 ah khan Thailand in a rak kir mi an si hna i Myanmar an phak hnu ni 20 hnu lawng ah Covid-19 positive an si hi theih an rak si.\n“Hi hna pathum hi acozah nih khualtlung a phih dih lio ah khan a thlithup in Myanmar ah a rak kir mi hna an si. Cun Myanmar ram, an chuahkeh nak hmun an phak hnu zong ah siizung ah check-up tuah an fial ko hna nain local siikhan ah an i piah i cu ti cun mipi an rak dehdai hna. Asinain an hun zual hma deuh hnuah siizung an piah tik hna ah cun poisitive an si kha fiang tein an rak hmuh hna” tiah zong hluatdaw pa nih cun Irrawaddy thawngzamh sinah cun a chim.\nHi a thi mi hna pathum hi April 6 ah khan siizung ah an rak admit mi hna an si i tuzing ah an nunnak a liam hi a si.


KHAH TULUK NIH THANHNAK ATUAH, HNANGAM DEUH SI CANG – The Chinlung Post\nKHAH TULUK NIH THANHNAK ATUAH, HNANGAM DEUH SI CANG\nTuluk nih Europe ram caah phihkharnak atuah mi cu thlahdorh hram aa thok tthan cang. Theihcia le thanhcia lengmang cang bantukin tulio zawtnak ttihnung asimi Coronavirus zawtnak tlangraipi cu Tuluk ramchung in aa thok mi asi i, Hi zawtnak ruangah Tuluk nih ram tampi hna cu a ramchung luh lo dingin phihkharnak atuah hna.\nTuluk lawng siloin vawlei cung ram tampi hna nih an ram chungah luh lo dingin phihkharnak an tuah cio hna. Nikhat hnu nikhat in zawtnak dirhmun aram hoih in phihkharnak an tuahmi cu athlahdorh mi ram tampi an um cang. Hi konghe pehtlaiin tutan ah Tuluk Europe ramchung ah a ummi hna phihkharnak atuahmi cu thlahdorh dingin biachahnak a tuah.\nEurope ram 36 chungah a ummi hna cu Tuluk ramchung ah luh lo dingin biachahnak atuahmi cu Tuluk nih ka thlahdorh cang lai tiah a thanh. Ramchung luh lo dingin phihkharnak Tuluk nih atuah hi zawtnak a chuah hnu aliamcia March thla khan asi. Ram tam deuh hna cu Tuluk luh lo dingin order arak chuah.\nCulawng siloin Tuluk nih Visa a pek cangmi hna zong a rak cancel tthan rih. Sihmanhsehlaw atu ahcun thlahdorh asi cang lai tiah alanghter. Ahlei in European passport angeimi um khawhnak nawl angeimi hna nih Visa sawk khawh asi cang lai tiah alanghter. Asinain ramdang in Tuluk ah arak lutmi hna cu Ni 14 chung khumherh an si lai tiah alanghter chih.\nJoe Biden le a vice president konglam relchih:US President zuamcawhnak ah alut dingmi Joe Biden nih a ttuanpi dingmi a thim cang. Ttuanpi dingin aa thimmi cu midang siloin Kamala Harris a si. US President thimnak ah Democrats party cadidate, Joe Biden nih thimnak ah ttuanpi hawi Joe Bide vice president candidate caah Asian-American, senator Kamala Harris cu a thim cang.\nJoe Biden cu hmaizarh nikhat ni ah Democratic president candidate caah fehternak an tuah cang lai. Culawng siloin amah bawmtu dingah aa thimmi Kamala Harris zong fehternak an tuah chih lai tiah thawngzamhnak nih alanghter. Hmaizarh ah hin Democratic Convention tuah asi lai i, hi ni le caan ah fehternak hi an tuah lai.\nTutan ah Joe Biden nih aa thimmi Kamala Harris hi kum 55 minung a si. Amah hi aliamcia kum 2016 lio ah US Senator caah rak thimtlin mi asi. Kha lio caan ah minak chungin nu ah Senator a tlingmi pahnihnak a si. Joe Biden nih ttuanpi hawi ah a vun thimmi nih hin African American chungah attum chuk te men lai tiah an ruah.\nKamala Harris hringtu a nu hi India mi asi i, hringtu apa tuhi Jamaican asi. Cun Kamala Harris hi Univeristy of California in phunglam lei Law degree angah mi zong asi. Culawng siloin tukum president ca dingah Democrats candidate zongah a rak i tel vemi a si. Asinain chawva lei ah aharsat deuh caah president candidate aa timhmi vialte cu aa ngol tthan.\nHi konghe pehtlaiin in ahlan ah hin vice president candidate caah hin Nu pahnih lawng rak timhlamh asi. Aliamcia kum 2008 ah Republican party vice president candidate caah Sarah Palin rak timhlamh asi i kum 1984 zongah Democrats nih Geraldine Ferraro an rak timhlamh ve. Asinain an pahnih in teinak an rak hmu lo.\nTRUMP ZUAMCAWHTU JOE BIDEN KONG A FIANG KO CANG HIH\nDONALD TRUMP LE A NUPI MELANIA AN RAK I TONNING


JESUH ZOH - A VEL IN KHAMH KAN SI\nKA MIT NIH NANGMAH LAWNG AN ZOH\n“Jesuh kha fek tein zoh usih, amah cungah cun kan zumhnak cu a hramthawk in a dongh tiang a um. Hmailei lunglawmhnak aa ruahchanmi ruangah khan vailam cung I thih ningzahnak cu zeihmanh ah a rel lo I atu cu Pathian bawithutdan orhlei kamah khan a hung thu cang.” Hebru 12:2\nMay 27 ni ah nitin thlarau rawl kong an tialnak, crosswalk timi meivan ah Rome ralkap nih an rak tlaihmi siangpahrang pa le a chungkhar kong tawite an tial. Nunnak kong ruah tertu thil ngaingai asi.\nRome ralkap pawl nih siangpahrang pa pakhat cu an tlaih. A nupi le a fa le dihlak he thihnak dantat ding in, Rome ralbawi nganbik sinah an hei chuahpi hna. Tlaihmi siangpahrang pa nih cun Rome ralbawi cu aa thawh I, “Keimah cu na duh paoh in hung ka tuah ko. Sihmanhseh law ka nupi le ka fa le cu luatter ko hna tiah a nawl.” Rome ralbawi pa cu a thinlung a tongh tuk caah, an chungkhar tein a thlah tthan hna.\nA hnu ah thihnak in luatter a simi siangpahrang pa nih cun a nupi cu, Rome ralbawi pa nih a luat ter hna lio ahkhan, ralbawi pa khat zeitindah a um ti kha a hal. An nu nih a leh mi cu, “Zeihmanh ka hmu lo. Ka mit cu an dihlak in ka caah lungtling tein a nunnak a pe siangmi kan vapa nangmah cung lawng ah an um I, zeidang ka hmu hna lo,” tiah a leh.\n“Na mit kha Jesus cung ah thial. Khuaruahhar a muihmai dawh khi zoh. Sunparnak in a khat mi Khrih mithmai ceu nih vawlei thil dang vialte thawnnak cu a ziamh ter lai I, vawlei thil nah mu kho ti lai lo.” Cutikah, “Ka mit hna cu ka caah a thimi Jesuh cung lawngah an um I thil dang zohnak ah mit dang ka ngei ti lo, amah zohnak lawng asi cang,” tiah a ti kho tu ah kan cang lai.\nKan phut kan tawk lo laksawng, zungzal hell mei in a kan luatter tu, kan luat khawhnak ding caah mah nunnak kha a thap ngammi Jesuh cu thil dang vialte nakin zoh awk tlak mi Pathian asi.


KA TTA CU AN DUH TAWK IN FUNG IN AN VUAK – The Chinlung Post\nDecember 30, 2020 admin Chin 0\nZing Len Zathang:Ka ta cu an duh tawk tein fung in an vuak an thah ko cu pa thian nih mi nung hi a sunglawi cem bik in an kan ser mi a si hma sa ser mi zong kan c president Ram Cung le a hawi le nih cun zawn ruah nak ngei lo in an va vuak mi le an thah beh mi cu saram hmanh nih a cawmkhenhtu cu a theih. Atih nawl a ngai ziah an kan sertu pa thian an thei lo an tih lo mi hi cu sa ram ruah nak hmanh a tluk lo mi an c, lih le thei lo tein an i umter mi kha pathian nih an kan theih timi kha philh hna hlah seh law.\nSangau-I YLA President Le A Hawi Minung 6 Hremnakin Pu Dar Hei Le Pi Ci Pen An Fapa Kyaw Kyaw (Kum-50) A Nunnak A Liam? Date: 29 December 2020, Pu Dar Hei le Pi Ci Pen an fapa tlangval Kyaw Kyaw (kum-50) Tayagone khua mi Kalamyo District, Sagaing Devission cu Sangau khua Mizoram, lo thlam a riah nak ah 28.12.2020 Monday zingah kum 5 tluk khua a sak nak Pu Fela a fapa le pa-2 nih a ruak in an hmuh.\nKyaw Kyaw a Pa hi Dawng Va, Hakha Peng a si i a Nu hi Cawngthia, Thantlang peng a si. Kawl ram lei ah a pemmi an si. Kyaw Kyaw hi Kuli tuan dingah India Mizoram leiah a kal mi a si. Kyaw Kyaw he aa naihniam taktak mi chungkhat le Mizoram a ummi Kyaw Kyaw a dawtu hna sinin a thih nak kongah hitihin an chim. Kyaw Kyaw le a tu a umnak inn ngeitu Pu Fela le a fapa le pahnih (an dih lak pa-4) tiin loah an kal i, 27.12.2020 zanlei ah tlun an i tim hna.Kyaw Kyaw hi ka taksa a nuam pah lo tiah a ti caah, kei cu ka tlung lai lo, lo ahhin kaa nuam tuk ko kei cu lo riah hi a nuam ka ti phun a si tiah Pu Fela le a fapa le pahnih cu a ti hna i lo ahcun an tlun tak.\nInn an tlunnak lampi ahcun Pu Fela te chung cu, Sangau-1 President Pu Ram Cung le a hawi minung pa-6 nih bom nan puak maw, bom thawng kan theih tiah an ti hna i, puah lo tiah Pu Fela te nih an leh hna. Asiahcun, thil nan phurh mi kan zoh/check lai tiah an ti hna i an ckeck piak hna. Maihnah le Antam hnah lawng an hmuh (Mah hihi a mah YLA president hrimhrim nih a chim mi a si/ph record).Cun, Kyaw Kyaw tah tiah an hal than hna i, ka dam pah lo a ti i, lo ah ka rak riak ko lai tiah an kan ti tiah an President pa nih hin a chim. YLA President le a hawi le cu Kyaw Kyaw te an lo lei ahcun an lan.\nPu Fela nih cun a fale pahnih cu 28.12.2020 Monday zingah Kyaw Kyaw va hlam dingin a kal ter hna i, an lo thlam an va phanh ahcun Kyaw Kyaw cu a thi cia in an hmuh cang.Kyaw Kyaw unau hi pa-7 an si i nu pa-3, pa -4 an si. Amah hi an unau lakah upa lei pathumnak a si. USA ah nu pa-2 le pa pa-1 an um i adang cu Tayagone khua ah an um. Salai PK, Note: An vuaknak hmanthlak le an hrem lio video YLA nih an thlah mi atang ah ka tel chih. Cun, a thihnak aruang cu nihin an vui nak ah “Lungphu Cawl” (Thaw dih/thaw chuah ti lo??) in a thi tiah an Vui tiah Dongva fb account nih alanghter.\nKYAW KYAW A FARNU NIH A DAWTMI ATTA ASIAN LONAK KONG A CHIMMI


May Ni 15 Kan Kawl Ram Pumpi Kah Doh Nak Ah Kap 2 A Thi Mi Milu Zat Nihin Cu Mipi Ralkap Lei Ram Caah A Nun Nak A Liam Mi An Um Ve – Thawngpang Dik\nMay 15, 2022 Thawngpang Dik Informative Articles 0\nMay ni 15 kan kawl ram pumpi kah doh nak ah kap 2 a thi mi milu zat nihin cu mipi ralkap lei ram caah a nun nak a liam mi an um ve sagiang ram then kani kah doh nak ah kawl ralhrang 15 reng lo an thi mipi ralkap nih kawl ralhrang buk ah a dih mi hriamnam lian le hme he an kah I 15 reng lo an thah hna mipi ralkap lei an him.\nSagiang ram then chongOo kah doh nak ah kawl ralhrang 6 an thi mipi ralkap an him sagiang ram then yinmabin kah doh nak ah kawl ralhrang 19 reng lo an thi bomb an puah hnawh hna tam lak an thi nak asi. mipi ralkap lei an him.\nMagawy ram then myaing kah doh nak ah kawl ralhrang 4 an thi mipi ralkap lei an him sagiang ram then kata ti mi kah doh nak ah kawl ralhrang 4 an thi ve mipin ralkap an him. Bago ram then yetharsi ti mi kah doh nak ah kawl ralhrang 4 an thi mipi ralkap lei an him.\nTaningthary ram kulh thawa kah doh nak ah kawl ralhrang 2 an thi I mipi ralkap lei in pasaltha 2 nih ram caah an nun nak an pek ve shan le karenni an I ram ri nak pheku ti mi kah doh nak ah kawl ralhrang 10 an thi mipi ralkap lei in pasaltha pakhat nih ram caah a nun nak a pek ve.\nSagiang ram then minmu kah doh nak ah bomb tel in kawl ralhrang 18 reng lo an thah hna mipi ralkap lei an him sagiang ram then shwebo kah doh nak ah kawl ralhrang 2 an thi mipi ralkap lei in an him kan kawl ram pumpi kah doh nak ah may ni 15 ah kawl ralhrang 84 an thi I mipi ralkap lei in pasaltha 3 nih ram caah an nun nak an pek ve hi hi nitin kan rak than ton bangin yangon khitthit thawngzam nih a lak khawh mi hna an si.


Trump caah:Ruah lo piin vote kong ah’Thildik lo an van hmuh than cang’Thawngpang tha asi. – Lai Lungrawn Post\nThawngzamhtu hna nih an langhter mi zongah zeibantuk dah a dikmi asi i, zeibantuk dah zumh atlak lomi asi timi zong hi fian ahau, Mainstream media nih an langhtermi le an thanhmi chungah zakhat ah sawmkua hrawng hi cu rinh a tlak lomi deuh an si hna. Tutan thimnak kongah hin mu, Hi bantuk thimnak result hi thilhar taktak mi asi i, biadik theih hrimhrim ahartuk ti asi.Theihcio bangin November nithum thimnak an tuah tiangah cun Trump nih teinak a hmuh rih, Asinain vote aluh thluahmah tikah Donald Trump cu Biden nih atei thluahmah i, vote umtuning vialte ai thleng dih. Cuthil acan tikah Donald Trump legal team hna nih biacaihzung ah phisin ding le tawlrel dingin an timh hna. Hi konghi US phunghram ah fiangtein a ummi asi.\nVote hi thimnak tuahni November nithum zan suimilam pariat kha deadline cu asi i, kha hnu ah vote tamtuk chap asi tiah Trump legal Team hna nih an chim. Cun phungkalh in vote tampi hna rel asi caah, November nithum zan suimilam pariat hnu ah alutmi vialte hna cu relti lo dingmi asi i, san atlai tilomi vote ah ruah ding tiah an ti. Hi kongah tehte zong tampi rinh atlakmi a um tiah an ti rih.Biacaih zung nih phungning tein khuakhan lairelnak or biachahnak an tuah asi ahcun Joe Biden cu teinak a hmu lai lo. Asinain Supreme Court ah khuaruahhar ngaingai mi thil pakhat a um, Cucu Chief Justice John Roberts hi asi. Phunghram nih fiangtein a chimmi zong arak i theihter lo ti asi. Trump zong hi a kham hrimhrim ko lai tiah ruahnak a um. Aruang cu Obama chan ah politic konghe pehtlaiin a fiang bak mi zong arak i theihter lo.\nConservative hi tam deuh an si ko nain Chief Justice hrimhrim nih thil atuahning zoh tikah tutan hi zeidah a cang lai timi zong tuak ngaingai ahau ti asi. Donald Trump hrimhrim an huat caah phung le lam zong an theih tawn lomi hi Trump caah thinphang ngaingai mi pakhat cu asi, Asinain Donald Trump hi mi sawhsawh asi lo caah thildik lo cu an tuahpiak lo men lai.Acunglei vun langhtermi hi court lei ah rianttuan an timhning chungah a tlangpi huap in a si. Adang tampi a um rih. Langhter cang bangin thawngzamhnak ngan deuh hna nih hin tuchun nitiang Donald Trump thatnak le a dirhmun athatnak hi an langhternak hmuh asi rih lo i, Joe Biden thatnak lawngte deuh an langhter. Cucaah tthenkhat nih cun an zum hna lo i, biadik taktak cu ahnu ah a fiangte ko lai tiah an zumh cio. Credit:MTP


PALEK BAWI A ZAMMI NIH THIL SINING APHUAN CANG – The Chinlung Post\nMizoram Champhai ah azammi Kawlram palek bawi pakhat cu azamnak konghe pehtlaiin thilsining vialte media sin ah a chim. A chimmi cu ka zam lo asi ahcun nawlpek mi el asi ruangah ka nunnak caah ttihnung asi i, cucaah ka him lo tiah a chim. Champhai ah a zammi palek bawi nih a chim tthan mi cu February ni 28 ah ralkap uknak lakmi a duhlomi mipi hna cu lamzawhnak an tuah.\nUS Nih Athanh Tthan Cang: Min Aung Hlaing fa le cu US cozah nih dantatnak a tuah cang hna. Anmah lawng siloin an Company hna zong phihkharnak atuah rih hna. Kawlralkap bawizik Min Aung Hlaing fapa Aung Pyae Sone le Khin Thiri Thet Mon hi company ngan angei veve mi an si. Asinain apa min Aung Hlaing tuarsernak ruangah an company thilchuak hna cu US ah zuar kho tilo dingin US nih aphih piak hna.


Australia ah um chinmi ramsinak (Citizenship) kong he peihtlai in Australia Chin Communities Council (ACCC) rian ttuannak theihterhnak – Thechinlungnews\nAustralia ah um chinmi ramsinak (Citizenship) kong he peihtlai in Australia Chin Communities Council (ACCC) rian ttuannak theihterhnak\nPosted By: admin March 22, 2020\nKan Chin miphun nih kan ton cuahmah mi rammisinak (citizenship) kong he peihtlai in Australia Chin Communities’ Council (ACCC) hruainak in Kan hnu zarh ah Community Liaison Officers, Department of Home Affairs le Minister for Housing and Assistant Treasurer, Hon Michael Sukkar Mp he tonnak kan ngei.\nACCC nih rammisinak kong he peihtlai in Department of Home Affairs sin ah page 36 in tial mi report zong tlamtling tein kuat le pek an si. Kan miphun hawi hna fak piin kan i funtom le rian kan tuan tti a herh chin lengmang cang. Miphun kong ah a buaibai mi paoh cu Cozah nih buu kip ai tal kho mi le aiawh kho mi national body (ram pi khomh in cawlcanghnak a tuah mi Buu) hna lawng hi a chawnh biak in bia a ruah theo hna.\nAustralia Chin Communities’ Council cu Mebourne um mi Chin communities vialte, Western Australia Chin Community (Perth) le Queensland lei in Matu le Falam community hna an i tal. ACC nih kan hruai cuahmah lio pi hna a si. Ref- ACCC\nBe the first to comment on "Australia ah um chinmi ramsinak (Citizenship) kong he peihtlai in Australia Chin Communities Council (ACCC) rian ttuannak theihterhnak"\nPalik unau 2, CDM a tuan tu cu biaceihpiak an si cang. Chungkhar caah a fak tak tak April 14, 2021


Amak chin lengmang ko, US mipi an lung a fim thluamah cang. Trump polls ah a sang tak tak cang – Thechinlungnews\nAmak chin lengmang ko, US mipi an lung a fim thluamah cang. Trump polls ah a sang tak tak cang\nCu cu an rak chim tawn mi kh a si. January ni 6 ah Capitol hill ah thil a cang mi kha Trump ruangah a si tiin heh tiah Trump an puh. Trump impeachment kongah US ah zumtlak bik an ti mi Rasmussen reports nih a langter ning a cun, US mipi tam deuh nih Trump cu Impeach tuah an duh lo tiin a langter\nRasmussen nih alangter ning a cun, 80% of GOP voters nih Trump cu Impeach an tuah lai lo ti an zum i, 75% of Democrats nih impeachment tuah an duh. Cun vote a ngei mi, party ah a um lo mi minung 54% nih Trump cu zeihman sualnak a ngei lo tiin an duh ning an langter. Source-Thewashingtonexaminer\nAtu cu a ngam lo tuk mi nu a tawn ve cang. Republican lei in an uar tuk mi le nusal an ti bak ve mi nih aphomh cang. Marjorie Taylor Greene Freshman Georgia nih, Joe Biden Jan 21 a Impeachment Article House ah a chuahpi tu nu kha a si\nBe the first to comment on "Amak chin lengmang ko, US mipi an lung a fim thluamah cang. Trump polls ah a sang tak tak cang"


Tu nak fak deuhin khua kan ruah a hau hih! – The Cherry Par\nTunak fak deuhin khua kan ruah a hau hih!\nKan ram cu hi dirhmun kan phan cang tikha tampi chimhau loin nan theih dihmi si ko, abikin Chinram kong kan hun tial lai. Chinram ah kahdohnak fak a um bal lo tikah mitampi nihcun CNA/F kan mawhchiat peng hna, raldo ngam lo cu e kha e tiah rak phunhsaih cio an si.\nChin ralkap CNA/CDF nih an hun tukdoh cang tikah Chinram cu chunlai ah Ni tla hnik dingin a hun um. Chinmi ralzaam, Mizoram le ram innpa pinah IDP camps hna ah 30% kan zaam lio si. Chinram ah 30% tiang ralzaam dirhmun kan phak hi tukum hi avoikhatnak si lai.\nChin ram mizapi in ralzaam dih kan si kho lai lo,zaam duhlo, zaam kho lo tibantuk kan um te lai tikah abik in mangttam nih akan den te chih lai. Raltuknak ramah riantuan khawh silo, chaw kawl khawh silo pinah Kalaymyo le Gangaw lei in eidin ralhrang nih an kan phih te rih lai.\nMah vialte cu zeitin dah kan kham khawh ning si lai, duhthim awk dang kan ngeih ti lo caah ralhrang kha thazaang dihlak in doh lawlaw i Chinram kha kan pen/uk hau.\nChinram pen/uk nak dingah tiah a bikin ramleng nih tangka heh tiah thawh a si i $ 10 million tluk si lai tiah chim cio si. $ 10 million hi AK 47 meithal zun 2500 lawng acawk khawh, bomb le zenkuan aa tel rih lo; Ral le kan thawhka lawng sirih, mipi kan thadih caan a um te lai caah mizapi kan thadih hlanah Ramchung ramleng Krihfabu vialte he tangka thawh zok i kan tangka hlumter/fonh ter i kan raltuk zok haumi dirhmun ah kan dir.\nKrihfabu kip nih cheuhra ah cheu li (4/10) pek sian dih hau. Chinmi cu abikin Krihfabu ah kan thazaang hi 90% aa funnak si caah Krihfabu kip nih thazaang an rak chuah cia mi pinah ahlei in hun chuah rih a hau ko.\nTutan kan raltuknak ah hin CNA/F le CDFs lawng lairel tu siloin Chin mipi aiawh in palai ser ve i CNA/F le CDF he tiah hriamnam kong, ralkap eidin le thildang ah tuanti le khuakhan ti biapi tuk. A ruang cu CNA/F le CDFs hna ral kong an ruah tikah thildang ah an duh zat ningin caan an pek khawh lo a um ve lai, cucaah Chin mipi aiawh palai nih tikhawhnak cio le ttuan khawhmi an ngeihmi pahrang kha hmannak lam ser piak ve hau.\nTulio cawlcanghnak le aliamcia caan zongah Krihfabu le peng, khua tibantuk nih rak dirkamhmi asi ko, tuhnu pinlei kan caan zoh tikah ahlei in hun i hnek rih le dirpi chin ahau ko tikha catial tu ka tinhmi cu si.\n← Zualko: Hrang Thio Le Khamh Thawng Nih Ram Le Miphun Caah An Nunnak An Thap!\nZualko; Dr. Naing Htoo Lwin Thih Kong CNF nih Ngaihchiatnak Ca Chuah! →


Khuachia Kawl Ralkap Nih Section 5,7,8 Mipi Runvennak A Hlonh Bak Ko Cang. Fih An Tlai Tuk – Chuncha News\nKhuachia Kawl Ralkap Nih Section 5,7,8 Mipi Runvennak A Hlonh Bak Ko Cang. Fih An Tlai Tuk\nMRTV nih tunainah Zulhphung 4/2021 ah mipi runvennak le himnak ca tuahmi Section 5,7,8 cu hlonh a si cang nak kong an thanh. Section 5 ah cun țuanvo neitu nih Mipi himnak a runven lai i Inn pakhat ah minung kawl duh zong ah mah le veng cio upa pakhat le minung 2 an i tel hau tisi. Ralkap nih Cu zulhphung cu tuzaan thawk in hlonh asi cang tiah an thanh.\nSecrion 7nak ah cunglei chuahmi nawl telh loin mipakhat khat kha nazi 24 chung hren khawh a silo, tisi. Ralkap nih cu zulhphung cu tuzan thawk in hlanh asi ve cang tiah thawnngthanhnak an tuah rih.\nSection 8nak ah tlaihkhihnak ding catlap tello, Uktu hna nawlneitu hna min tel loin Mi inn ah luh in luh i va kawl, va tlaih a ngah lo. Mi hnu leiin dawi le ngiat zong a ngah lo. cakuat, sms, email tiang check piak khawh si lo. Mi pakhat khat nih a neih mi thil zong Hramhram in laak le țhial zong a ngah lo. Ralkap nih cu zulhphung cu tuzaan thawk in hlonh asi cang tiah thawngthanhnak an tuah rih cang.\nCu caah an chuahmi nawl an nunter bak in an duh caan poh ah duhmi minung poh dawh khawh, tlaih khawh an si cang. CMD hi Mipi hiamnamaar bik asi caah ngol hrimhrim hna hlah u sih. Share Share\nRelchih: Malaysia ram um Myanmar ralzam 1,200 cu Malaysia cozah nih Myanmar ram ah kuat ding in timhtuahnak a ngei nain Myanmar ram ah ralkap nih uknak a lak ruang ah UNHRC nih kuat tthan lo ding in a thloh, tiah theih a si. Myanmar ralkap nih uknak an lak hnu ah Myanmar ralzam pawl lak nakding ah ralkap tilawng pathum Malaysia lei ah kan rak thlah lai tiah Myanmar ralkap le Malaysia cozah biaruahnak an ngei i, Malaysia cozah a lung a tling.\n“Hremnak le nuhrin covo buarnak an ton nakding ram ah ralzam pawl kuat tthan lo ding (The Principle of Non-refoulement) timi International Human Rights upadi hi Malaysia ram zong a huap. Cucaah, Myanmar ralzam pawl hi ralkap uknak tang ah Malaysia nih a kuat tthan hna awk a si lo,” tiah Kuala Lumpur i UNHRC chimnak nawlngei Yante Ismail nih a chim.\nMalaysia Immigration Director-General Khairul Dzaimee Daud nih Myanmar rammi 1,200 an ram lei ah kan kuat tthan hna lai tiah February 11 ah khan a chim caah UNHRC nih a hun thlolh colh hi a si.\nMalaysia ramchung nuhrin covo kong a cawlcangtu zatlang bu pawl zong nih Myanmar ralzam pawl hi ralkap uknak tang ah kan khirh tthan hna a si ahcun an ca ah ttihnung a si, tiah lungretheihnak an langhter ve. Malaysia cozah nih Myanmar rammi 1,200 a kuat taktak hna lai le kuat taktak hna lai lo hi fiang in theih a si rih lo.\nMalaysia cozah nih ramdangmi tlaihkhihmi pawl an chiah hnanak (Detention Centers) pawl ah August 2019 thawk in UNHRC luhnak nawl a pek ti lo caah UNHRC nih ahote dah refugee ngaingai an si timi hliah awk ah aa harh ngai cang.\nCun, atutan Myanmar rammi 1,200 an ram lei kuat tthan ding in Malaysia cozah nih timhtuahnak a ngeihmi kong hi UNHRC ah Malaysia cozah nih phungning in thawngthanhnak a tuah rih lo.\nMalaysia nih Myanmar rammi kuat tthan a timhmi minung 1,200 lak ah International Protection tuahpiak a haumi nu le ngakchia tampi zong an um kho, tiah UNHRC nih a chim. Cherhchan: Reuters, Free Malaysia Today\nMRTV nih tunainah Zulhphung 4/2021 ah mipi runvennak le himnak ca tuahmi Section 5,7,8 cu hlonh a si cang nak kong an thanh.\nSection 5 ah cun țuanvo neitu nih Mipi himnak a runven lai i Inn pakhat ah minung kawl duh zong ah mah le veng cio upa pakhat le minung 2 an i tel hau tisi. Ralkap nih Cu zulhphung cu tuzaan thawk in hlonh asi cang tiah an thanh.\nMi fanau Min Aung Hlaing Cu A Khuakhang Mi Vialte Hlawtpiak A Ton Hawi Ko Cang. Cei Seh!\nBator Pa,Uico Pa Cu Aa Chuahsual Cikcek Cang Ko Hih


Young Lai Association (YLA) Sin Biahalnak – The Cherry Par\nYoung Lai Association (YLA) Sin Biahalnak\nJanuary 1, 2021 Cherry News\nNaicikua ka Facebook kuangah Kyaw Kyaw thihnak rumro a hung lang i um siarem lo ngai in a ka tuai. Phunglut media riantlai ka si lo caah hlathlainak ka tuah lem lo, nain nihin tiang Kyaw Kyaw thihnak kong cathanh le catial ka rel tikah, ka dirhmun van chim ka duh ko. Cucaah YLA nih cathanh nan chuah mi ah phunglam nan ngeih mi kong fianh hau a um pah rua, tiah ka ruah caah, biahalnak van thlak chih ka duh ngai.\nSangau pengkulh chung tizu ngacel zalhnak kongah phung le lam nan ngeih mi kan fianh u. Kan ngeih mi Tiva humhaknak ah, Bomb, Ngakah bawh le ruh, Dynamo, Lenkhang, Siivai etc., lawng nan langhter. Hi nan kham mi lonh le buar in a pah mi cungah zeibantuk dantatnak tah pek ding phung (law of punishment) nan ngeih timi fianh a um lo.\nKyaw Kyaw dantatnak pek mi kongah, mauphek in voihnih-khat an tuk timi hi, muicawl (video) chimmi he kalhnak a um. Kyaw Kyaw riahnak thlaam ah YLA minung zeizat dah a kal? A kalmi dihlak nih voihnih cio an tuk timi hi biadik (the truth) a si maw? Cun mauphek nan timi zong hi bia dawhnak sawh a si sual maw, an tuknak hmavual zoh ah mauphek hmaneh cu a lo ruam lo. Cun nan cathanh ah mitiatum lo a si caah faak zong in kan tu lo nan ti, sinain minung taksa ah hmaneh tiang langh khawh hi, dinte cu a si bal lai lo. Cucaah chirhchan tha (strong evident) a si khawh nakhnga, an tuknak fung hrimhrim kan tarpiak u. Palik (police) kutlaih fungpum (baton) phun hna a si sual maw? Fianhnak tuah a herh deuh rih in ka hmu. Aruang, minung nunnak tiang a liam caah tukhremnak hmanrua nih biachahnak lairel ding a biapi lai.\nYLA nih sualhuah Kyaw Kyaw a dam lo ti hngalh ko nabu in tipi chung nan pilter mi hi nuhrin nawlvo nan buar a si. Midamlo a si tiah, mithmuh kuttawngh a si ko mi tipi chung nan luhter i nga nan charternak aruang fianh a phu. Zeirello phun khat a si. A nun man (life value) nan ngeihter lo khing khi, mit nan chinhkanh khing a si. A damlo bu in nan charter mi “nga” hi nan hlonh maw, nanmah nih dah nan ilak? Aho sinah dah “nga” hi a phak ti zong fianh a hau. Nun pek (sacrifice) in a char mi “nga” a phaknak nih bia tampi a chim fawn lai.\nMithi (Kyaw Kyaw) chungkhar he nan kar ah pehtlaihnak tha le hnatlaknak kan ngei nan timi hi lih a si in ka hmu. Zeicahtiah, Kyaw Kyaw hringtu a nu Pi Ci Pen nih ka fapa ruak laak dingah minung ka thlah hna i a ruak an rak pe duh hna lo. Sangau ah rak vui hrimhrim hlah u, tiah ka ti ko hna nain an vui, kan hnatlaknak a um lo, tiah CBN biahalnak ah a chim. Hihi hnatlaknak (consent) phung nan buai a si caah, nuhrin covo nan buar a si. Mithi chungkhar lih nan chimter hna zong a si. Cucaah kaphnih hnatlaknak catlap (written consent) a um le um lo zong na kan fianh a hau lai.\nA thihnak hi lung zawtnak (heart attack) nan puh. Sinain aruang taktak (postmortem) nan tuah le tuah lo kan fianh u. Nan tuah ahcun, ahodah tuah, khoika sizung ah dah tuah a si i ahonih dah minsenthutnak he lung zawtnak ai thihpi, tiah a fehter? Cun lung zawtnak a ngei mi ca ah țihnung thil (risks) nan hngalh ko bu ah, hrocernak le tukhremnak nan tuah chih mi hi, phungbuar a si fawn. Hi zong hi kan fianh chih u.\nAdonghnak ah, tizu ngacel zalhnak phung nan ser mi lonh in a pah mi hi, fung tuk siseh, tiah phung (law) nan ser mi a si maw? A si ahcun, mizei dah a tu lai, voi zeizat dah a tuk awk a si? A taksa pum khoika zawn ahdah tuk ding a si? Cubantuk phung nan ser lo ahcun, Kyaw Kyaw cung kutthlak hi ningcang tlai a si lai lo. Tutan thil kan tonmi cuanh tikah, YLA nih tlangtar nan ngeih mi “Khrihfa ziaza tha upat buin, miphung le ram ca i riantuan” nan nganh ngaingai. Cucaah, ka biahalnak hi YLA riantuantu hna nih nan kan leh naklai, toidornak he Bawi Khrih min in kan nawl hna. Credit: Carson twin twin\n← Pu Cinzah Kunga Nih Kyaw Kyaw Thihnak Kong Fianternak A Tuahmi Cu Aho Hmanh Cohlan Kho Lo Ding Phun In A Mer Diam\nTrump suppoter hna nih cun ruah loning le khuaruahar in thil a thleng lai tiah an zumh →


Thantlang I Tuah Ding Mi Chin Miphun Ni Catar Mi Nih Chinmi Lung A Buaiter Tuk Cang – Chin World News Evening\nFebruary 16, 2020 February 16, 2020 Salai Van Chin News\nLal Maung Cung Cinzah: Chin pine cozah hruainak in Thantlang ah tuahding mi Kum (72) nak Chin Miphun Ni luhnak mi dawnnak catar le catial cu hi ti hin asi hoi ko hih. Chin ca-Laica fangkhat te hmanh an telh lo. Kan miphun ni hmanh ah kan ca kan tial kan langhter ngam lo ahcun zeitindah miphun dang nih cun an kan upat khawh lai.\nKan miphun ni te tal ahcun acung bik ah lianpi in Chin Miphun Ni tiah kan tial piak u tiah a hlan khan in kan au khuang peng, kum chiar an mah kel zapi hmaikhah lo ah acheu nih a nikhua lai ah an remh tawn. Kan miphun ni hmanh i kan ca kan holh kan hman ngam lo ahcun miphun dang pawl tham cu an kut an bengh-an i lawm- an kan upat lo, an kan nihsawh an kan thlanglamhnak tu a si. Chin Miphun Ni cu Kawl miphun ni a si lo. Aho nih dah Chin ca (Laica) in tial hlah u a kan ti ngam lai.\nRelchih: Ka vun peh rih lai. Atulio online thilsining boruak ka lung-ummi. Laimi hi ramdang kan umnak a vun sau deuhdeuh ii, mitampi cu Laitlang lei ummi chungkhar he i pehtlaihnak (relationship) a rawk chin lengmang in a lang. Cucaah Laitlang lei ummi nih ruah a herh vemi cu.\n1. Fale pei an si cu ka va/nupi pei asi cu u le nau pei an si cu tiin lawmh biachim (thanks/appreciate) zong um satsai loin-a tuah awk pei asi cu a ti awk pei asi cu phaisa aa kan kuat awk pei asi cu tibantuk lungput a ngeimi poahpoah cu ramdang ummi chungkhat he an i pehtlaihnak a rawk thluahmah ko lai. 2. Ramdang kan nunning (life) taktak hi Lai lei ummi nih an rak thei taktak lo. Lai lei chungkhat nih ramdang ummi he i chawnhbiak tikah abiapimi cu thazaang pek thiam hi a herh ngai. Ramleng ummi hi, an thinlung a rak ba ngai, ti kha philh piak lo ding asi.\n3. Ramleng lei chungkhat le ramchung lei chungkhat i pehtlaihnak a tthatnak dingah abiapimi pakhat rih cu phaisa kongah i zumhnak (trust) a um bak hau. Phaisa kongah i zumhnak (trust) a um ahcun phaisa kuat an tha tho peng lai, an ei hnga le ngeihchun te hmanh an sian peng ko lai. Ref: Salai VDC\nMiphun Le Ram caah Ṭem In Nak cu Krih Ie Krifabu Caah Inntuarnak Asi